cyanic-selkie/wikianc huggingface dataset:
ബാർബറ സീമാൻ
ആദ്യകാലങ്ങളിൽ
ഹെൻ‌റി ജെ. റോസ്നർ, സോഫി കിമെൽസ് എന്നിവരുടെ മകളായി ജനിച്ചു.
രചനകളും ആക്ടിവിസവും
1960 ൽ ജനന നിയന്ത്രണ ഗുളിക വിപണിയിൽ വന്നപ്പോൾ ബാർബറ വനിതാ മാസികകളായ ബ്രൈഡ്സ്, ലേഡീസ് ഹോം ജേണൽ എന്നിവയ്ക്കായി കോളങ്ങൾ എഴുതുകയായിരുന്നു. ഒരു വനിതാ ആരോഗ്യ പത്രപ്രവർത്തകയെന്ന നിലയിൽ ഔദ്യോഗിക ജീവിതം ആരംഭിച്ച അവർ ഒരു പുതിയ തരം ആരോഗ്യ റിപ്പോർട്ടിംഗ് രംഗത്തേക്ക് കൊണ്ടുവന്നു. രോഗിയെ കൂടുതൽ കേന്ദ്രീകരിച്ചുള്ള ലേഖനങ്ങളും അന്നത്തെ മെഡിക്കൽ വിദഗ്ധരെ കുറിച്ചും എഴുതി.
അവരുടെ എഴുത്ത് പ്രവർത്തനങ്ങളുമായി ചേർന്ന് സീമാൻ ഒരു രാഷ്ട്രീയ സംഘാടകൻ കൂടിയായിരുന്നു. അവർ ന്യൂയോർക്ക് വിമൻസ് ഫോറത്തിന്റെ (1973) സ്ഥാപക അംഗമായിരുന്നു. ന്യൂയോർക്ക് സിറ്റി വിമൻസ് മെഡിക്കൽ സെന്ററിന്റെ (1971) വൈസ് പ്രസിഡന്റായിരുന്നു. കൂടാതെ നാഷണൽ ഓർഗനൈസേഷൻ ഫോർ വിമൻ (1973) ന്യൂയോർക്ക് ചാപ്റ്ററിന്റെ ഉപദേശക സമിതിയിലുമുണ്ടായിരുന്നു.
1969-ൽ, അവർ തന്റെ ആദ്യ പുസ്തകം, ദ ഡോക്‌ടേഴ്‌സ് കേസ് എഗെയ്ൻസ്റ്റ് ദ പിൽ പൂർത്തിയാക്കി. ഇത് സംയോജിത വാക്കാലുള്ള ഗർഭനിരോധന ഗുളികയുടെ സുരക്ഷയെക്കുറിച്ചുള്ള നെൽസൺ പിൽ ഹിയറിംഗിന്റെ അടിസ്ഥാനമായി മാറി. ഹിയറിംഗുകളുടെ ഫലമായി, ഗുളികയിൽ ഏതെങ്കിലും കുറിപ്പടി മരുന്നിന്റെ ആദ്യ വിവര ഉൾപ്പെടുത്തലിൽ ആരോഗ്യ മുന്നറിയിപ്പ് ചേർത്തു. HEW യുടെ സെക്രട്ടറി റോബർട്ട് ഫിഞ്ച്, സീമാനെ പ്രശംസിച്ചു. "ഗുളികയ്‌ക്കെതിരായ ഡോക്ടർമാരുടെ കേസ്... ഗുളികയുടെ ഓരോ പാക്കേജിലും ഉൾപ്പെടുത്തണമെന്ന് ഫെഡറൽ രജിസ്റ്ററിൽ പ്രസിദ്ധീകരിച്ച അന്തിമ മുന്നറിയിപ്പിലെ ഭാഷയെ ശക്തിപ്പെടുത്തുന്നതിൽ ഒരു പ്രധാന ഘടകമായിരുന്നു. " ഹിയറിംഗിനെ ചുറ്റിപ്പറ്റിയുള്ള നാടകീയമായ സംഭവങ്ങൾ, താമസിയാതെ പ്രമുഖ ആരോഗ്യ ഫെമിനിസ്റ്റുകളെ ആദ്യമായി ഒരുമിച്ച് കൊണ്ടുവരികയും തുടർനടപടികൾ തുടരാൻ അവരെ പ്രോത്സാഹിപ്പിക്കുകയും ചെയ്തു. 1975-ൽ സീമാൻ, ആലിസ് വുൾഫ്‌സൺ, ബെലിറ്റ കോവൻ, മേരി ഹോവൽ (എം.ഡി.), ഫില്ലിസ് ചെസ്‌ലർ (പി.എച്ച്. ഡി) എന്നിവരോടൊപ്പം ചേർന്ന് നാഷണൽ വിമൻസ് ഹെൽത്ത് നെറ്റ്‌വർക്ക് സ്ഥാപിച്ചു.
അവളുടെ എഴുത്ത് പ്രവർത്തനങ്ങളുമായി ചേർന്ന് സീമാൻ ഒരു രാഷ്ട്രീയ സംഘാടക കൂടിയായിരുന്നു. അവർ ന്യൂയോർക്ക് വിമൻസ് ഫോറത്തിന്റെ (1973) സ്ഥാപക അംഗമായിരുന്നു, ന്യൂയോർക്ക് സിറ്റി വിമൻസ് മെഡിക്കൽ സെന്ററിന്റെ (1971) വൈസ് പ്രസിഡന്റായിരുന്നു, കൂടാതെ നാഷണൽ ഓർഗനൈസേഷൻ ഫോർ വിമൻ (1973) ന്യൂയോർക്ക് ചാപ്റ്ററിന്റെ ഉപദേശക സമിതിയിൽ ഇരുന്നു.
പുറംകണ്ണികൾ
വർഗ്ഗം:1935-ൽ ജനിച്ചവർ വർഗ്ഗം:2008-ൽ മരിച്ചവർ
നഖ്ശബന്ദിയ്യ
നഖ്ശബന്ദിയ്യ (English: Naqshbandiyyah, ,  naqshbandī;) മുസ്ലിം സുന്നി വിഭാഗത്തിൽ ഉൾപ്പെടുന്ന പ്രമുഖ സൂഫീ ധാരയാണ്. ഉസ്ബൈക്കിൽ ജീവിച്ചിരുന്ന സൂഫി സന്യാസി ബഹാഉദ്ദീൻ നക്ഷബന്ദ് ബുഖാരി യാണ് ഈ ധാരയുടെ സ്ഥാപകൻ. സാധാരണ സൂഫി ധാരകൾ അലി വഴിയാണ് ഉത്ഭവിച്ചതെങ്കിൽ നഖ്ശബന്ദി ധാര അബൂബക്കർ, സൽമാൻ അൽ ഫാരിസി എന്നിവരിലൂടെ മിശ്രിതമായാണ് കടന്നു വന്നതെന്ന് വിശ്വസിക്കപ്പെടുന്നു. അഹ്റാരിയ്യ, മുജ്ജ്ധദിയ്യ, ഖാലിദിയ്യ, മസ്ഹരിയ്യ ,ജഹ്റിയ്യ, ഹഖാനി തുടങ്ങി പതിനഞ്ചോളം ഉപ വിഭാഗങ്ങൾ  ഈ സൂഫി ധാരയിലുണ്ട്
പ്രവർത്തന മേഖല
സാധാരണ സൂഫികളെ പോലെ പ്രബോധന പ്രവർത്തനങ്ങൾ തന്നെയാണ് നഖ്ശബന്ദി സൂഫികളുടെയും മുഖ്യ മേഖല. ഇസ്ലാമിക് പള്ളികൾ, ദർഗ്ഗകൾ, ഖാൻഖാഹ് എന്നിവ കേന്ദ്രീകരിച്ചാണ് ഇവരുടെ പ്രവർത്തനങ്ങൾ. തുർക്കുമെൻസ്ഥാനിലെ യൂസുഫ് ഹമദാനി, സ്പാനിഷ് വംശജനായ അബ്ദുൽ ഖാലിഖ് ജിദ്വാനി തുടങ്ങിയ സൂഫി സന്യാസികളാണ് നഖ്ശബന്ദി ധാരയ്ക്ക് തുടക്കം കുറിച്ചതെങ്കിലും. ബഹാഉദ്ദീൻ നക്ഷബന്ദ് ബുഖാരിയാണ് ഈ ധാരയെ സംഘടിത രൂപത്തിലേക്ക് കൊണ്ടുവന്നത്. സൂഫികൾക്കിടയിലെ കാർക്കശ്യവാദികളായാണ് നഖ്ശബന്ദിയ്യ സൂഫികൾ അറിയപ്പെടുന്നത്. സൂഫി ശവകുടീരങ്ങളിലെ പുഷ്പ്പാർച്ചന, എണ്ണ നൈവേദ്യങ്ങൾ, കല്ലറകളിൽ തിരി കത്തിക്കുക, ഖവ്വാലി പോലുള്ള സംഗീത സദസ്സുകൾ എന്നിവയെല്ലാം നക്ഷബന്ദി സൂഫികൾ എതിർക്കുന്നു. സൂഫി ശവ കുടീരങ്ങൾ സന്ദർശിക്കുന്ന സ്ത്രീകൾ ഇസ്ലാമിക വസ്ത്രം ധരിക്കണമെന്നും, സ്ത്രീകളെ ശവ കുടീരങ്ങൾ സന്ദർശിക്കാൻ അനുവദിക്കരുത് എന്നിങ്ങനെയുള്ള വ്യത്യസ്ത അഭിപ്രായങ്ങൾ ഇവരിലെ യോഗികൾക്കുണ്ട്.
ഇസ്ളാമിക ഖിലാഫത്തിൽ വിശ്വസിക്കുന്ന  സൂഫി ധാരയാണ്നഖ്ശബന്ദിയ്യ. അത് കൊണ്ട് തന്നെ ഇസ്ളാമിക ഭരണത്തിനായി പോരാട്ടങ്ങൾ നയിക്കാനും ഇവർ തയ്യാറായി. റഷ്യ, ഈജിപ്ത്, സൈപ്രസ്, ഗ്രീസ്, ഹംഗറി, അർമേനിയ, പാലസ്തീൻ, സിറിയ, സൗദി അറേബ്യ തുടങ്ങിയ രാജ്യങ്ങളിലെ യുദ്ധമുഖങ്ങളിൽ നഖ്ശബന്ദി സൂഫികൾ നിറഞ്ഞു നിന്നിരുന്നു. ഓട്ടോമൻ രാജവംശത്തിനു വേണ്ടിയായിരുന്നു ഇവരുടെ പോരാട്ടങ്ങളിലധികവും.
ചൈനയിലെ ബായ് ലാങ് വിപ്ലവത്തിന് പിറകിലും മാ ഹ്യൂലോങ് എന്ന നഖ്ശബന്ദി- ജഹ്റിയ്യ സൂഫിസന്യാസിയുടെ കീഴിലുള്ള ജഹ്റിയ്യ സൂഫികളായിരുന്നു. റഷ്യയിലെ ചെച്നിയൻ വിപ്ലവത്തിനു പിന്നിൽ ഖാദിരിയ്യ സൂഫികളോടൊപ്പം നഖ്ശബന്ദിയ്യ സൂഫികളുമുണ്ടായിരുന്നു. ചെച്നിയൻ ഇസ്ലാമിക വാദിയായ സൂഫി യോദ്ധാവ് ഇമാം ശാമിൽ നഖ്ശബന്ദി ധാരയിൽ പെട്ട ആളാണ്. അഫ്‌ഗാനിൽ സോവിയറ്റ് കടന്നു കയറ്റത്തിനെതിരെ യുള്ള പോരാട്ടത്തിന് നേതൃത്വം നൽകിയ അഹ്മദ് ഖൈലാനി, സിബികത്തുള്ളഹ് മുജദ്ദദി എന്നിവരും പ്രശസ്തരായ നക്ഷബന്ദി സൂഫികളായിരുന്നു.
തുർക്കി യിൽ ഇസ്ളാമിക വ്യവസ്ഥ സ്ഥാപിക്കുവാനും മേഖലയിൽ ഓട്ടോമൻ ശൃഖല വികസിപ്പിക്കുവാനും സിറിയ, ഈജിപ്ത്, ടുണീഷ്യ  എന്നിവിടങ്ങളിൽ ഉയർന്നു വരുന്ന സൂഫികളുടെ കീഴിലുള്ള രാഷ്ട്രീയ പ്രവർത്തനങ്ങൾക്ക് കടിഞ്ഞാണേന്തുന്നതും നഖ്ശബന്ദി  സൂഫികളാണെന്ന് ആരോപിക്കപ്പെടുന്നു. ലോകത്തിന്റെ വിവിധഭാഗങ്ങളിൽ ടർക്കിയുടെ ലേബളിൽ തങ്ങളുടെ  ആശയ ആചാരങ്ങൾ  വ്യാപിപ്പിക്കുവാനുള്ള ശ്രമത്തിലാണിവർ.
ഇതര മുസ്ലിം വിഭാഗങ്ങളോട് സഹിഷ്ണുതാപരമായി പെരുമാറുന്നതിനാൽ ഇഖ്വാൻ, ഇസ്ളാമിസ്റുകൾ, വിവിധ ശിയാ കൂട്ടായ്മകൾ എന്നിവരുടെ പിന്തുണ നഖ്ശബന്ദി സൂഫികൾക്കു ലഭിക്കാറുണ്ട്. എന്നാൽ സലഫികളുമായി ഇവരുടെ ബന്ധം അത്ര സുഖകരമല്ല .അഫ്ഗാൻ ,ഇറാക്ക്, ലിബിയ , സിറിയ എന്നിവിടങ്ങളിൽ അമേരിക്കൻ സഖ്യത്തിനെതിരായ പോരാട്ടത്തിൽ ഏർപ്പെട്ട നഖ്ശബന്ദി സൂഫികൾ സലഫികളുടെ കടന്നു വരവോടെ ഭയന്ന് പാലായനം ചെയ്യുകയാണുണ്ടായത്.
ഇന്ത്യയിൽ
ബാഖി ബില്ലാഹ് ബെറാങ്‌ എന്ന സൂഫി സന്യാസിയിലൂടെയാണ് നഖ്ശബന്ദി ധാര ഇന്ത്യയിലേക്ക് എത്തുന്നത് .ശൈഖ് അഹമ്മദ് സർഹിന്ദി, മുഗൾ ചക്രവർത്തി ഔറംഗസേബ്, ഷാ വലീയുള്ള ,അഹ്മദ് അൽ ഫാറൂഖി സർ ഹിന്ദി, : ഷാ ഖുലാം അലി ദഹ്‌ലവി, ക്വജാ മഹ്മൂദ് നക്ഷബന്ദി, മൗലാനാ മഹമൂദ് ഹസൻ അശൈഖ് ഉണ്ണിമുഹിയുദ്ദിൻ അൽ ബക്റി എന്നിവർ നഖ്ശബന്ദി ധാരയിലെ പ്രമുഖ ഇന്ത്യൻ സൂഫികളാണ്
അബൂബക്കർ മടവൂർ, മൗലാനാ മഹമൂദ് ഹസൻ, നൂഞ്ഞേരി ശൈഖ്, താനൂർ അബ്ദുറഹ്മാൻ ശൈഖ്, ദുന്നഅ്ല് നഖ്ശബന്ദി വലി, ചാപ്പനങ്ങാടി ബാപ്പു മുസ്ലിയാർ, സയ്യിദ് ദാലിൽ  അഫ്ഗാനി അൽ അവിയൂരി, ഗുലാം മുഹമ്മദ് അഹ്മദ് നഖ്ഷബന്ദി, സയ്യിദ് അഹ്മദ് ജലാലുദ്ദീൻ  ബുഖാരി, സയ്യിദ് ഇസ്മാഈൽ  ബുഖാരി എന്നിവർ കേരളീയ പാശ്ചാത്തലത്തിൽ പ്രസിദ്ധരായ നക്ഷബന്ദി സൂഫി വര്യന്മാരാണ്.
അവലംബം
വർഗ്ഗം:സൂഫിമാർഗ്ഗം
സെലൂക്യാ-ക്ടെസിഫോണിലെ വേദശാസ്ത്രകേന്ദ്രം
സസ്സാനിദ് സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോൺ നഗരത്തിന്റെ പടിഞ്ഞാറൻ പകുതിയിൽ സ്ഥിതി ചെയ്തിരുന്ന ഒരു പൗരസ്ത്യ സുറിയാനി ക്രിസ്തീയ ദൈവശാസ്ത്ര വിദ്യാലയമായിരുന്നു സെലൂക്യാ-ക്ടെസിഫോണിലെ വേദശാസ്ത്രകേന്ദ്രം അഥവാ കോഖെയിലെ വേദശാസ്ത്രകേന്ദ്രം.
thumb
മാർ ആബായും വേദശാസ്ത്രകേന്ദ്രവും
പാരമ്പര്യം അനുസരിച്ച് പാത്രിയർക്കീസ് മഹാനായ മാർ ആബായാണ് (540-552) ഈ വേദശാസ്ത്രകേന്ദ്രത്തിന് തുടക്കമിട്ടത്. സീർത്തിന്റെ നാളാഗമത്തിലെ വിവരം അനുസരിച്ച്, മാർ ആബാ ഒരു സൊറോവാസ്ട്രിയൻ പണ്ഡിതനെ സെലൂക്യാ-ക്ടെസിഫോണിൽ വെച്ച് ഒരു സംവാദത്തിൽ പരാജയപ്പെടുത്തുകയും, ആ സ്ഥലത്ത് തന്നെ ഈ വേദപഠനശാല സ്ഥാപിക്കുകയും ചെയ്യുകയാണ് ഉണ്ടായത്. എന്നാൽ മാർ ആബായുടെ കൂടുതൽ പഴയ ജീവചരിത്രരേഖകളിൽ ഇത് പരാമർശിക്കപ്പെട്ടിട്ടില്ല. അതുകൊണ്ട് ചരിത്രകാരന്മാരുടെ ഇടയിൽ ഇതിനേക്കുറിച്ച് ഏകാഭിപ്രായമില്ല. പാത്രിയാർക്കീസ് അഖാക്ക് (485–495/6) എദേസ്സയിലെ വേദശാസ്ത്രകേന്ദ്രം വിട്ടശേഷം സെലൂക്യാ-ക്ടെസിഫോണിൽ പഠിപ്പിച്ചിരുന്നു. ഇത് അഞ്ചാം നൂറ്റാണ്ടിന്റെ അവസാനത്തിൽ ഈ വേദപഠനശാല നിലവിലിരുന്നതിന് തെളിവായി ചില ചരിത്രകാരന്മാർ ചൂണ്ടിക്കാണിക്കുന്നു. അഖാക്കിന്റെ വേദപഠനകേന്ദ്രം ആബാ പുനഃസ്ഥാപിക്കുകയാണ് ഉണ്ടായതെന്ന് സഭാ ചരിത്രപണ്ഡിതനായ ജിയാൻ മോറിസ് ഫേയി അഭിപ്രായപ്പെടുന്നു. എന്നാൽ സീർത്തിന്റെ നാളാഗമം അനുസരിച്ച് പാത്രിയർക്കീസ് എസെക്കിയേൽ (567–581) ആണ് ഈ പഠനകേന്ദ്രം പുനഃസ്ഥാപിച്ചത്.
സ്വാധീനം
596 നും 602 നും ഇടയിൽ, റോമൻ ചക്രവർത്തി മൗറീസ്, കൽക്കെദോനിലെ ബിഷപ്പായിരുന്ന മാറൂഥയെ സസാനിയൻ ചക്രവർത്തി ഖൊസ്രു രണ്ടാമന്റെ അടുക്കൽ പ്രതിനിധിയായി അയച്ചു. മറൂഥാ സെലൂക്യാ-ക്ടെസിഫോണിൽ കഴിയവേ ഈ പഠനകേന്ദ്രം സന്ദർശിക്കുകയും അവിടത്തെ പ്രഭാഷണങ്ങൾ കേൾക്കുകയും വിദ്യാർത്ഥികൾക്ക് സമ്മാനങ്ങൾ നൽകുകയും മുഖ്യാചാര്യനായ ബോഖ്തീശോയെ നേരിൽ കണ്ട് യാത്ര പറയുകയും ചെയ്തതായി രേഖപ്പെടുത്തപ്പെട്ടിട്ടുണ്ട്. റോമാ ചക്രവർത്തിയുടെ പ്രതിനിധിയായ ഒരു വിശിഷ്ട വ്യക്തിക്ക് ആതിഥേയത്വം വഹിക്കാൻ കഴിഞ്ഞതിൽ നിന്ന് സസാനിയൻ തലസ്ഥാനത്തെ ക്രൈസ്തവ സമൂഹത്തിന്റെ ശ്രദ്ധേയമായ കേന്ദ്രമായിരുന്നു ഈ വേദപഠനകേന്ദ്രം എന്ന് വ്യക്തമാകുന്നു. കിഴക്കിന്റെ സഭയുടെ ഏറ്റവും പ്രധാനപ്പെട്ട വേദപഠശാലയായി വളർന്ന ഇവിടത്തെ മുഖ്യാചാര്യൻ ഈശായി, അക്കാലത്തെ പാത്രിയർക്കീസ് തിരഞ്ഞെടുപ്പിൽ വരെ പങ്കെടുക്കാൻ അനുമതി നേടിയിരുന്നു.
നിസിബിസിലെ വേദശാസ്ത്രകേന്ദ്രവുമായുള്ള ബന്ധം
കൂടുതൽ പൗരാണികമായ നിസിബിസിലെ വേദപഠനകേന്ദ്രവുമായി സെലൂക്യാ-ക്ടെസിഫോണിലെ വേദപഠനകേന്ദ്രത്തിന് ബന്ധങ്ങൾ നിലനിന്നിരുന്നു. ഗ്രന്ഥശേഖരങ്ങളും പണ്ഡിതരെയും പലപ്പോഴും രണ്ട് കേന്ദ്രങ്ങളും പരസ്പരം പങ്കുവെച്ചിരുന്നു. സീർത്തിലെ നാളാഗമം നൽകുന്ന വിവരണം അനുസരിച്ച് മാർ ആബാ സെലൂക്യാ-ക്ടെസിഫോണിലെ വേദപഠനകേന്ദ്രം സ്ഥാപിക്കുന്നതിന് മുമ്പ് നിസിബിസിൽ ആയിരുന്നു പ്രവർത്തിച്ചത്. നിസിബിസിൽ പരിശീലിച്ച ശേഷം 596ൽ അവിടത്തെ മെത്രാപ്പോലീത്ത ആയിത്തീർന്ന കശ്കറിലെ ഗ്രിഗറി മുമ്പ് സെലൂക്യാ-ക്ടെസിഫോണിലെ വിദ്യാർത്ഥി ആയിരുന്നു. അവിടെ അദ്ദേഹം സങ്കീർത്തനങ്ങൾ പഠിച്ചിരുന്നു. പാത്രിയർക്കീസ് ഈശോയാബ് 3ാമൻ (649–659) നിസിബിസിലെ വിദ്യാർത്ഥി ആയിരുന്നു. പേർഷ്യയിലെ അറബ് അധിനിവേശത്തിന് ശേഷം സെലൂക്യാ-ക്ടെസിഫോണിലെ വേദശാസ്ത്രകേന്ദ്രത്തെ തകർച്ചയിൽ നിന്ന് രക്ഷിക്കാൻ ലക്ഷ്യമിട്ട് അതിന്റെ വലിയ ഒരു ഭാഗം ബേഥ് ആബെ ആശ്രമത്തിലേക്ക് മാറ്റി സ്ഥാപിക്കാൻ അദ്ദേഹം പരിശ്രമിച്ചിരുന്നു.
പിൽക്കാല ചരിത്രം
ബേഥ് ഖത്റായെയിലെ ഗബ്രിയേൽ ഏഴാം നൂറ്റാണ്ടിന്റെ അവസാനത്തിലും എട്ടാം നൂറ്റാണ്ടിന്റെ ആരംഭത്തിലുമായി കോഖെയിൽ പഠിപ്പിച്ചിരുന്നു. പിന്നീട് പാത്രിയർക്കീസുമാരായ ഹ്നാനീശോ 1ാമൻ (686–700) ആബാ 2ാമൻ (742–753) എന്നിവർ അക്കാലത്ത് അവിടെ ഗബ്രിയേലിന്റെ ശിഷ്യന്മാർ ആയിരുന്നു. അവിടെ ഗബ്രിയേൽ ബൈബിൾ വ്യാഖ്യാനങ്ങളും ആബാ 2ാമൻ തത്വശാസ്ത്ര ഗ്രന്ഥങ്ങളും എഴുതിയിരുന്നു. ആബാ 2ാമൻ വേദശാസ്ത്രകേന്ദ്രത്തിന്റെ ഭരണവുമായി ബന്ധപ്പെട്ട് തന്റെ വൈദികരുമായി തർക്കത്തിൽ ആയിരുന്നു.
മലംതെള്ളി
പശ്ചിമഘട്ടതദ്ദേശവാസിയായ ഒരു ചെറിയ മരമാണ് മലംതെള്ളി. . 7 മീറ്ററോളം ഉയരം വയ്ക്കുന്ന ഈ മരം 600 മുതൽ 1500 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. തിരുവനന്തപുരത്തെ ബോണക്കാട് മലകളിൽ കണ്ടുവരുന്ന മലംതെള്ളിയിൽ നിന്നും പലവിധ ഔഷധഗുണമുള്ള സംയുക്തങ്ങളും വേർതിരിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:അനോനേസീ
ആരാച്ചാർ
നിയമാനുസൃതമായി വധശിക്ഷ നടപ്പാക്കുന്ന ആൾക്കാരെയാണ് ആരാച്ചാർ എന്നു വിളിക്കുന്നത്. തൂക്കിലേറ്റപ്പെടുന്നവരുടെ മുഖം കറുത്ത തുണികൊണ്ടു മറയ്ക്കുന്നതും കഴുത്തിൽ കയറിടുന്നതും തൂക്കിലിടുന്നതും ആരാച്ചാരന്മാരുടെ ജോലിയായിരുന്നു.
കേരളത്തിൽ
തിരുവിതാംകൂറിന്റെ രാജഭരണകാലത്ത് വളരെ ശക്തനായ ഒരു ഉദ്യോഗസ്ഥനായിരുന്നു അരാച്ചാർ എന്നത്. അനിഴം തിരുനാൾ മാർത്താണ്ഡവർമ്മയുടെ കാലഘട്ടത്തിലെ മതിലകം രേഖകളിൽ മുതൽ ആരാച്ചാരന്മാരെ പറ്റിയുള്ള രേഖകൾ ലഭ്യമാണ്. വട്ടിയൂർക്കാവിലും ചാലയിലുമായിരുന്നു ആരാച്ചരന്മാർ താമസിച്ചിരുന്നത്. വധശിക്ഷയ്ക്കു വിധിക്കപ്പെട്ട കുറ്റവാളികളെ വിലങ്ങിട്ടു സൂക്ഷിക്കാനും മറ്റും സ്വന്തം വീട്ടിനോടനുബന്ധിച്ചു തന്നെ അവർക്കു സൗകര്യങ്ങളുണ്ടായിരുന്നു. തൂക്കിലേറ്റലുകൾ ആദ്യകാലങ്ങളിൽ കാടുകളിൽ നടത്തപ്പെട്ടിരുന്നെങ്കിലും ജയിലുകളുടെ വരവോടു കൂടി തൂക്കിലിടലും ജയിലുകൾക്കുള്ളിലേക്കു മാറി.
അരാച്ചാരന്മാരുടെ യാത്ര കറുത്ത വില്ലുവണ്ടിയിൽ ഉടുക്കും കൊട്ടിയായിരുന്നെന്നു പറയപ്പെടുന്നു. യമധർമ്മന്റെ പ്രതിരൂപമായി കണക്കാക്കപ്പെട്ടിരുന്ന അക്കാലത്തെ ആരാച്ചാരന്മാരുടെ ജയിലിലേക്കുള്ള വരവു പോക്കുകൾ വളരെ ഭീതിദമായി ആൾക്കാർക്കു തോന്നിയിരുന്നതായും; അവരെ കാണുന്നതു പോലും ഭയമുളവാക്കുന്നതിനാൽ സ്ത്രീകളും കുട്ടികളും അവരെ കാണാൻ കൂട്ടാക്കിയിരുന്നില്ലന്നും ചരിത്രകാരന്മാർ രേഖപ്പെടുത്തിയിരിക്കുന്നു. 1944 നവംബർ 11-ന് മഹാരാജാവ് ചിത്തിര തിരുനാൾ ബാലരാമവർമ്മ തിരുവിതാംകൂറിൽ വധശിക്ഷനിർത്തലാക്കിയപ്പോൾ ആരാച്ചാർന്മാരുടെ തസ്തിക നിർത്തലായി. സ്വാതന്ത്ര്യാനന്തരം വീണ്ടും വധശിക്ഷ ഇന്ത്യയിൽ നിലവിൽ വരുകയും ആരാച്ചാരന്മാരുടെ തസ്തികവീണ്ടും ഉണ്ടാകുകയും ചെയ്തു. ഇപ്പോൾ ആരാച്ചാർ എന്നത് ജയിലിലെ ഒരു പ്രത്യേക തസ്തിക അല്ല. വധശിക്ഷ നടപ്പിലാക്കുന്നതാരായാലും അവരെയാണ് ആരാച്ചാർ എന്ന് വിളിക്കപ്പെടുന്നത്. ജയിലിലെ സ്ഥിരം ജീവനക്കാർ വധശിക്ഷനടപ്പാക്കാൻ വൈമനസ്യം കാണിച്ചാൽ പുറത്തുനിന്നുള്ള-ഇതിനു തയാറുള്ള ആരെയെങ്കിലും ഇതിനായി നിയോഗിക്കുകയാണ് പതിവ്.
വധശിക്ഷ നടപ്പാക്കുന്നയാൾക്ക് 500 ഇന്ത്യൻ രൂപ മാത്രമായിരുന്നു 2014 വരെ പ്രതിഫലം ഇത് വളരെ അനാകർഷകമായതിനാൽ വധശിക്ഷനടപ്പാക്കാൻ ആളെ കിട്ടുക ബുദ്ധിമുട്ടായിരുന്നു. എന്നാൽ 2014 ജൂലൈയിലെ വരുത്തിയ ഒരു ചട്ട-ഭേദഗതി പ്രകാരം ഇതിന് 2 ലക്ഷം രൂപ പ്രതിഫലമായി നിശ്ചയിക്കപ്പെട്ടു.
അവലംബങ്ങൾ
വർഗ്ഗം:വധശിക്ഷ
ബി. കെമാൽ പാഷ
മുൻ കേരള ഹൈക്കോടതി ജഡ്ജിയാണ് '''ബി. കെമാൽ പാഷ''' (ജനനം: 1956 മേയ് 25 ).
ഔദ്യോഗികജീവിതം
1979 ഡിസംബർ 16-ന് കെമാൽ പാഷ അഭിഭാഷകനായി.അഡ്വക്കേറ്റ് പി. വിജയരാഘവനൊപ്പം അതേ വർഷം തന്നെ അഭിഭാഷകവൃത്തി ആരംഭിച്ചു. 1995-ൽ എറണാകുളം സെക്കന്റ് അഡീഷണൽ ഡിസ്ട്രിക്റ്റ് ആൻഡ് സെഷൻസ് ജഡ്ജിയായി നിയമിതനായി. തുടർന്ന് തിരുവനന്തപുരം ജില്ലാ സെഷൻസ് ജഡ്ജിയായി സേവനം ചെയ്തു. പിന്നീട് കോഴിക്കോട് അഡീഷണൽ ഡിസ്ട്രിക്റ്റ് സെഷൻസ് ജഡ്ജി, എറണാകുളം സ്പെഷ്യൽ സിബിഐ കോടതി ജഡ്ജി, കോട്ടയം അഡീഷണൽ ഡിസ്ട്രിക്റ്റ് ആൻഡ് സെഷൻസ് ജഡ്ജി, തൃശ്ശൂർ ജില്ലാ പ്രിൻസിപ്പൽ സെഷൻസ് ജഡ്ജി, എറണാകുളം പ്രിൻസിപ്പൽ ജില്ലാ സെഷൻസ് ജഡ്ജി, കേരള ഹൈക്കോടതിയിലെ രജിസ്ട്രാർ ജനറൽ എന്നിങ്ങനെ സേവനമനുഷ്ഠിച്ചു. 2013 ജനുവരി 28-ന് കേരള ഹൈക്കോടതി അഡീഷനൽ ജഡ്ജിയായി നിയമിതനായി. കേരള ജുഡീഷ്യൽ അക്കാദമി അംഗവുമാണ് ഇദ്ദേഹം.
പുറത്തേക്കുള്ള കണ്ണികൾ
വർഗ്ഗം:കേരള ഹൈക്കോടതി ജഡ്ജിമാർ
കെ.കെ. ലതിക
ജീവിതരേഖ
കുഞ്ഞിചാത്തുവിന്റെയും സരോജിനിയുടെയും മകളാണ്. എസ്.എസ്.എൽ.സി വരെ പഠിച്ചു. ബാലസംഘം, എസ്.എഫ്.ഐ, ഡി.വൈ.എഫ്.ഐ., മഹിളാസംഘം എന്നിവയിലെല്ലാം പ്രവർത്തിച്ചു. ദീർഘകാലം പാർടിയുടെ കുന്നുമ്മൽ ലോക്കൽ സെക്രട്ടറിയായിരുന്നു. പത്ത് വർഷം കുന്നമ്മേൽ ഗ്രാമപഞ്ചായത്ത് പ്രസിഡന്റായിരുന്നു. സി.പി.ഐ.എം. കോഴിക്കോട് ജില്ലാകമ്മിറ്റി അംഗവും അഖിലേന്ത്യാ ജനാധിപത്യ മഹിളാ അസോസിയേഷൻ സംസ്ഥാന കമ്മിറ്റി അംഗവുമാണ്.
ലെ ദുയൻ
വിയറ്റ്നാമിൽ നിന്നുമുള്ള ഒരു രാഷ്ട്രീയപ്രവർത്തകനായിരുന്നു ലെ ദുയൻ (ജനനം7 ഏപ്രിൽ 1907 – മരണം 10 ജൂലൈ 1986). വിയറ്റ്നാമീസ് കമ്മ്യൂണിസ്റ്റ് പാർട്ടിയുടെ ഏറ്റവും താഴേ തട്ടിൽ നിന്നും പാർട്ടിയുടെ ജനറൽ സെക്രട്ടറി സ്ഥാനത്തു വരെ എത്തിച്ചേർന്നു. അധികാരം, വ്യക്തികളിൽ നിന്നും ചെറിയ ഗ്രൂപ്പുകളിലേക്കു കൈമാറുക എന്ന ഹോചിമിന്റെ രീതി തന്നെയായിരുന്നു ലെ ദുയനും പിന്തുടർന്നത്. ഹോചിമിന്റെ ആരോഗ്യസ്ഥിതി മോശമായതു മുതൽ, ലെ ദുയന്റെ മരണം വരെ അദ്ദേഹം തന്നെയായിരുന്നു പാർട്ടിയുടെ അച്ചുതണ്ട്.
ഒന്നാം ഇൻഡോചൈന യുദ്ധത്തിൽ പങ്കെടുത്തു. 1951 മുതൽ 1954 വരെ പാർട്ടി ഘടകമായിരുന്ന സെൻട്രൽ ഓഫീസ് ഓഫ് സൗത്ത് വിയറ്റ്നാമിന്റെ നേതാവായിരുന്നു. യുദ്ധത്തിലൂടെയാണെങ്കിൽ പോലും, ദക്ഷിണ,വടക്കൻ വിയറ്റ്നാമുകളുടെ ലയനം സാധ്യമായേ തീരൂ എന്ന കർശനനിലപാടുകാരനായിരുന്നു ലെ ദുയൻ. 1950 കളിൽ ലെ ദുയൻ പാർട്ടിയിലെ ഏറ്റവും ശക്തനായ രണ്ടാമത്തെ വ്യക്തിയായി മാറി. 1960 കളുടെ തുടക്കത്തിൽ ഹോചിമിന്റെ ആരോഗ്യനില മോശമായപ്പോൾ, ഭരണസംവിധാനത്തെ നിയന്ത്രിച്ചിരുന്നത് ലെ ദുയൻ ആയിരുന്നു. 1969 സെപ്തംബർ രണ്ടിനു ഹോചിമിൻ മരണമടഞ്ഞതോടെ, ലെ ദുയൻ പാർട്ടിയിലെ അനിഷേധ്യ നേതാവായി മാറി.
ആദ്യകാല ജീവിതം
ഫ്രഞ്ച് ഇൻഡോചൈനയിലെ ഖുവാങ് പ്രവിശ്യയിലുള്ള ദൈ ഹാവോ ഗ്രാമത്തിൽ 1907 ഏപ്രിൽ ഏഴിനായിരുന്നു ലെ ദുയൻ ജനിച്ചത്. ലെ വാൻ നുവാൻ എന്നതായിരുന്നു ജനിച്ചപ്പോൾ ഇട്ട പേര്. അദ്ദേഹത്തിന്റെ ബാല്യകാലത്തെക്കുറിച്ച് വളരെ പരിമിതമായ അറിവുകളേ ഇന്നുള്ളു. ലെ ദുയന്റെ തലമുറയിലെ ജീവിച്ചിരുന്നവർ പറയുന്നതു പ്രകാരം, അദ്ദേഹത്തിന്റെ കുടുംബം കൊല്ലന്മാരായിരുന്നു. വിദ്യാഭ്യാസത്തെക്കുറിച്ചുള്ള വിവരങ്ങൾ അജ്ഞാതമാണെങ്കിലും, ലെ ദുയൻ വിയറ്റ്നാം റെയിൽവേ കമ്പനിയിൽ റെയിൽവേ ഗുമസ്തനായിട്ടായിരുന്നു ഔദ്യോഗിക ജീവിതം ആരംഭിച്ചത്. ഇക്കാലയളവിൽ ദെ ദുയൻ ധാരാളം മാർക്സിസ്റ്റു പ്രവർത്തകരുമായി പരിചയത്തിലാവുകയും, സാവധാനം മാർക്സിസത്തിൽ ആകൃഷ്ടനാവുകയും ചെയ്തു.
രാഷ്ട്രീയ ജീവിതം
ഒന്നാം ചൈനീസ് വിയറ്റ്നാം യുദ്ധത്തിന്റെ കാലഘട്ടത്തിൽ കമ്മ്യൂണിസ്റ്റ് പാർട്ടി ഓഫ് വിയറ്റ്നാമിന്റെ ഘടകമായ റീജിയണൽ കമ്മിറ്റി ഓഫ് സൗത്തിന്റെ സെക്രട്ടറിയ ആയിരുന്നു ലെ ദുയൻ. 1951 മുതൽ 1954 വരെയുള്ള കാലഘട്ടത്തിൽ സെൻട്രൽ ഓഫീസ് ഓഫ് സൗത്ത് വിയറ്റ്നാമിന്റെ തലവനായി.
റോഡ് ടു സൗത്ത്
1954 ലെ ജനീവ ഉടമ്പടി പ്രകാരം, ദക്ഷിണ വിയറ്റ്നാം എന്നും, പൂർവ്വ വിയറ്റ്നാം എന്നും വിയറ്റ്നാം രണ്ടായി വിഭജിക്കപ്പെട്ടു. ദക്ഷിണ വിയറ്റ്നാമിൽ പോരാടിക്കൊണ്ടിരുന്ന സൈനികരെ പുനസംഘടിപ്പിക്കുക എന്ന ചുമതലയായിരുന്നു ലെ ദുയനുണ്ടായിരുന്നത്. 1956 ൽ ലെ ദുയൻ The Road to the South എന്നൊരു പുസ്തകം രചിക്കുകയുണ്ടായി. ഇരു രാജ്യങ്ങളുടേയും പുനരേകീകരണത്തിനു അക്രമരഹിതമായ ഒരു പാത എന്നതായിരുന്നു ലെ ദുയൻ ഈ പുസ്തകത്തിലൂടെ ആഹ്വാനം ചെയ്തത്. 1956 ൽ നടന്ന പതിനൊന്നാം കേന്ദ്ര കമ്മിറ്റി പ്ലീനത്തിൽ ലെ ദുയന്റെ ആശയം പാർട്ടി പുനരേകീകരണത്തിനുള്ള അടിസ്ഥാന രേഖയായി അംഗീകരിച്ചു. തത്ത്വത്തിൽ ഈ രേഖ അംഗീകരിച്ചുവെങ്കിലും, അതു നടപ്പിലാക്കാൻ 1959 വരെ കാത്തിരിക്കേണ്ടി വന്നു.
1956 ൽ ലെ ദുയൻ സെക്രട്ടറിയേറ്റംഗമായി. ദക്ഷിണ വിയറ്റ്നാമിൽ നടക്കുന്ന സമരങ്ങൾക്ക് ഒരു ദിശാബോധം നൽകുവാൻ പാർട്ടി പോളിറ്റ്ബ്യൂറോ ലെ ദുയനോടാവശ്യപ്പെട്ടു. അക്കാലത്ത് പാർട്ടിയിൽ ഉടലെടുത്ത ആഭ്യന്തര കലാപത്തിൽ ലെ ദുയൻ ഒരു നിഷ്പക്ഷനിലപാടാണെടുത്തത്. 1956 ൽ ലെ ദുയൻ പോളിറ്റ് ബ്യൂറോ അംഗമായി തിരഞ്ഞെടുക്കപ്പെട്ടു.
പുറം കണ്ണികൾ
വർഗ്ഗം:1907-ൽ ജനിച്ചവർ വർഗ്ഗം:ഏപ്രിൽ 7-ന് ജനിച്ചവർ വർഗ്ഗം:1986-ൽ മരിച്ചവർ വർഗ്ഗം:ജൂലൈ 10-ന് മരിച്ചവർ വർഗ്ഗം:കമ്യൂണിസ്റ്റ് നേതാക്കൾ
സ്യൂഡോടെറിജിയം
മുറിവുകൾ, പൊള്ളൽ, കണ്ണിനെ ബാധിക്കുന്ന അസുഖങ്ങൾ എന്നിവ മൂലം കണ്ണിലെ കൺജങ്റ്റൈവ കോർണിയയുമായി ഒട്ടിച്ചേർന്ന് ടെറിജിയം പോലെ തോന്നുന്ന മെഡിക്കൽ അവസ്ഥയാണ് സ്യൂഡോടെറിജിയം. ബൗമാൻ പ്രോബ് പരിശോധനയിലൂടെ സ്യൂഡോടെറിജിയം ടെറിജിയത്തിൽ നിന്ന് എളുപ്പത്തിൽ വേർതിരിച്ചറിയാൻ കഴിയും. എല്ലായിടത്തും ഒട്ടിച്ചേർന്നിട്ടില്ലാത്തതിനാൽ, ചില സ്ഥലങ്ങളിൽ സ്യൂഡോടെറിജിയത്തിൻ്റെ അടിയിലൂടെ പ്രോബ് കടത്താൻ കഴിയും.
ചികിത്സ
സർജിക്കൽ എക്‌സൈഷൻ വഴി സ്യൂഡോടെറിജിയം നീക്കംചെയ്യാം.
പരാമർശം
വർഗ്ഗം:കൺജങ്റ്റൈവയെ ബാധിക്കുന്ന അസുഖങ്ങൾ
സ്റ്റൊമക് ഓയിൽ
ലഘുചിത്രം| സാന്താ ബാർബറ മ്യൂസിയം ഓഫ് നാച്ചുറൽ ഹിസ്റ്ററിയിൽ വടക്കൻ ഫുൾമാറിന്റെ വയറ്റിലെ എണ്ണയുടെ മോക്ക്അപ്പ് കാണിക്കുന്ന ഒരു മ്യൂസിയം പ്രദർശനം. പ്രോസെല്ലാരിഫോംസ് നിരയിലെ പക്ഷികളുടെ പ്രോവെൻട്രിക്കുലസിൽ (ഫോർ-ഗട്ട്) കാണപ്പെടുന്ന ന്യൂട്രൽ ഡയറ്ററി ലിപിഡുകൾ അടങ്ങിയ സാന്ദ്രത കുറഞ്ഞ എണ്ണയാണ് വയറെണ്ണ. എല്ലാ ആൽ‌ബാട്രോസുകളും പ്രോസെല്ലാരിഡുകളും (ഗാഡ്‌ഫ്ലൈ പെട്രലുകളും ഷിയർ‌വാട്ടറുകളും) വടക്കൻ, ഓസ്ട്രൽ സ്റ്റോം പെട്രലുകളും ഈ എണ്ണ ഉപയോഗിക്കുന്നു. പ്രോസെല്ലാരിഫോംസിലെ ഡൈവിംഗ് പെട്രലുകൾ മാത്രം ഈ എണ്ണ ഉപയോഗിക്കുന്നില്ല.
ആമാശയത്തിലെ എണ്ണയിലടങ്ങിയിരിക്കുന്ന രാസവസ്തുക്കൾ ഓരോ ഇനത്തിനും വ്യക്തിഗതമായി വ്യത്യാസപ്പെട്ടിരിക്കുന്നു. എന്നാൽ എല്ലായ്പ്പോഴും വാക്സ്, എസ്റ്ററുകൾ, ട്രൈഗ്ലിസറൈഡുകൾ എന്നിവ ഇതിൽ അടങ്ങിയിരിക്കുന്നു. ആമാശയത്തിലെ എണ്ണയിലെ മറ്റ് സംയുക്തങ്ങളിൽ ഗ്ലിസറോൾ, ഈതർ, പ്രിസ്റ്റെയ്ൻ, സ്ക്വാലീൻ എന്നിവ ഉൾപ്പെടുന്നു. ആമാശയത്തിലെ എണ്ണയ്ക്ക് കുറഞ്ഞ സാന്ദ്രത കാണപ്പെടുന്നു. തണുക്കാൻ അനുവദിച്ചാൽ അത് കട്ടിയുള്ള മെഴുക് ആകുന്നു. .
വയറ്റിലെ എണ്ണ പ്രോവെൻട്രിക്കുലസിന്റെ സ്രവമാണെന്ന് ഒരിക്കൽ കരുതിയിരുന്നുവെങ്കിലും ഇരകളായ ക്രിൽ, സ്ക്വിഡ്, കോപ്പപോഡുകൾ, മത്സ്യം എന്നിവ ദഹിപ്പിച്ച് സൃഷ്ടിച്ച ഭക്ഷണത്തിന്റെ അവശിഷ്ടമാണിതെന്ന് ഇപ്പോൾ അറിയപ്പെടുന്നു. പ്രാഥമികമായി ഒരു എനർജി സ്റ്റോറായി പ്രോസെല്ലാരിഫോംസിനായി നിരവധി പ്രവർത്തനങ്ങൾ ചെയ്യുമെന്ന് കരുതപ്പെടുന്ന ഇതിന്റെ കലോറി മൂല്യം ഗ്രാമിന് 9.6 കിലോ കലോറി ആണ്. ഇത് ഡീസൽ എണ്ണയുടെ മൂല്യത്തേക്കാൾ അല്പം കുറവാണ്. ഇക്കാരണത്താൽ ദഹിക്കാത്ത ഇരയെ അപേക്ഷിച്ച് കൂടുതൽ ഊർജ്ജം എണ്ണ രൂപത്തിൽ സൂക്ഷിക്കാൻ കഴിയും. വിശന്ന കുഞ്ഞുങ്ങൾക്ക് ഭക്ഷണം നൽകുന്നതിന് വലിയ ദൂരപരിധിയിലുള്ള സ്പീഷിസുകൾക്ക് ഇത് ഒരു യഥാർത്ഥ നേട്ടമാണ്. അല്ലെങ്കിൽ കടലിനു കുറുകെ ഇരപിടിക്കാനുള്ള പ്രദേശങ്ങൾ തിരയുന്നവയ്ക്ക് കുറച്ചു സമയത്തേക്കുള്ള ഒരു കരുതലായും ഇത് പ്രവർത്തിക്കുന്നു.
ഉപരിതല നെസ്റ്റിംഗ് പെട്രലുകൾക്കും ആൽബട്രോസിനും വേട്ടക്കാരെ അല്ലെങ്കിൽ വ്യക്തമായ എതിരാളികളെ ആക്രമിക്കുന്നതിലേക്ക് ഈ എണ്ണ വായിൽ നിന്ന് പുറന്തള്ളാൻ കഴിയും. (ചിലപ്പോൾ പറയപ്പെടുന്നു പോലെ, മൂക്കിൽനിന്നല്ല). ഈ എണ്ണ ചിലപ്പോൾ പക്ഷികൾക്ക് മാരകമായേക്കാം, കാരണം ഇത് തൂവലുകൾ കൊഴിയാൻ കാരണമാകുന്നു. ഇത് പറക്കാൻ സാധിക്കാതാകുകയോ തൂവലുകൾ ജലപ്രതിരോധത്തിന് കാരണമാകുകയോ ചെയ്യുന്നു. സസ്തനികളെ (മനുഷ്യരുൾപ്പെടെ) ഭീഷണിപ്പെടുത്തുന്നതിനെതിരെ ഇത് തികച്ചും അപകടകരമല്ല, പക്ഷേ അതിൻറെ അതിരുകടന്ന ഗന്ധം കാരണം ഇത് സാധാരണയായി വളരെ വെറുപ്പുളവാക്കുന്നതും ഒരു വേട്ടക്കാരന്റെ വേട്ടയാടൽ വിജയത്തെ കുറച്ചുകാലമായി നശിപ്പിക്കുകയും ചെയ്യുന്നു. ഹൈഡ്രോഫോബിക് ആയതിനാൽ എണ്ണയുടെ ഗന്ധം വെള്ളം ഉപയോഗിച്ച് നീക്കംചെയ്യാൻ കഴിയില്ല, മാത്രമല്ല മാസങ്ങളോ വർഷങ്ങളോ ഇതിന് നിലനിൽക്കാനും (ഉദാ. വസ്ത്രത്തിൽ) കഴിയും.
പരാമർശങ്ങൾ
വർഗ്ഗം:എണ്ണകൾ വർഗ്ഗം:പക്ഷിശാസ്ത്രം
ഒ.സി.എൽ.സി.
ഒ.സി.എൽ.സി. (ഓൺലൈൻ കമ്പ്യൂട്ടർ ലൈബ്രറി സെന്റർ, Inc.) ലോകമെമ്പാടുമുള്ള ഗ്രന്ഥശാലകൾക്കും ഗ്രന്ഥ‍ശാലാസമൂഹത്തിനും സാങ്കേതിക സേവനങ്ങളും സഹായങ്ങളും ലഭ്യമാക്കുവാൻ പ്രവർത്തിക്കുകയും അതിനുവേണ്ട ഗവേഷണങ്ങളും പഠനങ്ങളും നടത്തിവരികയും ചെയ്യുന്ന സ്ഥാപനമാണ്. ഒരു ലാഭേച്ഛയുമില്ലാതെ പ്രവർത്തിക്കുന്ന ഒരു സ്ഥാപനമാണിത്. 1967 ൽ ഒഹിയോ കോളേജ് ലൈബ്രറി സെന്റർ എന്ന പേരിലാണ് സ്ഥാപിതമായത്. ഒ.സി.എൽ.സി. യും അതിൽ അംഗത്വമെടുത്തിട്ടുള്ള ഗ്രന്ഥശാലകളും ചേർന്നാണ് ലോകത്തിലെ ഏറ്റവും വലിയ online public access catalog (OPAC) ആയ വേൾഡ്കാറ്റ് (വിശ്വഗ്രന്ഥസൂചി) നിർമിച്ചതും നിലനിർത്തുന്നതും. '''
ചരിത്രം
thumb|321x321px|Fred Kilgour (ഒ.സി.എൽ.സി. യുടെ ആദ്യ അദ്ധ്യക്ഷൻ)|കണ്ണി=Special:FilePath/Kilgour_Portrait.jpg thumb|261x261px|ഒ.സി.എൽ.സി. യുടെ ആസ്ഥാനം (ഒഹിയോ) 1967 ൽ സ്ഥാപിതമായ ഒ.സി.എൽ.സി. യുടെ ആദ്യകാല പേര് ഒഹിയോ കോളേജ് ലൈബ്രറി സെന്റർ എന്നായിരുന്നു. ഒഹിയോയിലെ ലൈബ്രറികൾ തമ്മിൽ സഹകരിച്ച് പ്രവർത്തിക്കുവാൻ വേണ്ടി അവയ്ക്കിടയിൽ ഒരു കമ്പ്യൂട്ടർ ശൃഖല സ്ഥാപിക്കുക എന്ന ഉദ്ദേശ്യത്തോടുകൂടിയാണ് ഒ.സി.എൽ.സി. സ്ഥാപിതമായത്. ഇതിനായി 1967 ജുലൈ 5 ന് ഒഹിയോ സ്റ്റേറ്റ് സർവ്വകലാശാലയിൽ ഇവർ ഒത്തുചേരുകയും ലാഭേച്ഛയില്ലാതെ പ്രവർത്തിക്കുന്ന സഹകരണ ഉടമ്പടിയിൽ ഒപ്പുവെക്കുകയും ചെയ്തു. Frederick G. Kilgour ആയിരുന്നു ഒ.സി.എൽ.സി. യുടെ ആദ്യ അദ്ധ്യക്ഷൻ. ഇദ്ദേഹം Yale University യിലെ മെ‍ഡിക്കൽ സ്കൂൾ ലൈബ്രേറിയനായിരുന്നു. 1971 ആഗസ്ത് 26 ന് ഒഹിയോ സർവ്വകലാശാലയിലെ Alden Library ൽ ആണ് ഒ.സി.എൽ.സി. വഴി ഓൺലൈൻ കാറ്റലോഗിങ് തുടങ്ങിയത്. ഇതാണ് ലോകത്തിലാദ്യത്തെ online cataloging സംരംഭം. thumb|261x261px|ഒ.സി.എൽ.സി. യുടെ ലീഡനിലെ കാര്യാലയം
അവലംബം
വർഗ്ഗം:ഗ്രന്ഥാലയശാസ്ത്രം
മൈർട്ടേസീ
130-150 ജനുസുകളിലായി ഏതാണ്ട് 5650 സ്പീഷിസ് അംഗങ്ങൾ ഉൾക്കൊള്ളുന്ന ഒരു സസ്യകുടുംബമാണ് മിർട്ടേസി. ഞാവലും ചാമ്പയും പേരയും ഉൾപ്പെടുന്ന കുടുംബമാണിത്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:മിർട്ടേസി
കെ.എസ്. ഭഗവാൻ
കർണ്ണാടകയിലെ പുരോഗമനവാദിയും യുക്തിവാദിനേതാവുമാണ് '''പ്രൊഫ. കെ. എസ് ഭഗവാൻ'''. ഹിന്ദുത്വ വിരുദ്ധ പരാമർശങ്ങൾ നടത്തുന്നു എന്ന് ആരോപിച്ച് തീവ്ര ഹിന്ദുത്വ ഗ്രൂപ്പുകൾ പ്രൊഫ. ഭഗവാന് നേരെ നിരന്തരം വധഭീഷണി ഉയർത്തിയിരുന്നു ആജീവനാന്ത സംഭാവനയ്ക്കുള്ള കർണാടക സാഹിത്യ അക്കാദമി പുരസ്‌കാരം ലഭിച്ചിട്ടുണ്ട്.
വധ ഭീഷണി
ഭഗവദ്ഗീതയെ കുറിച്ച് പ്രൊഫ. ഭഗവാൻ നടത്തിയ ചില പരാമർശങ്ങൾ സംഘ്പരിവാറിനെ ഇദ്ദേഹത്തിനെതിരെ തിരിച്ചു. ഭഗവദ്ഗീതയിലെ ചില വരികൾ കത്തിക്കേണ്ടതാണെന്നായിരുന്നു ഇദ്ദേഹത്തിന്റെ നിലപാട്. ദളിത് യുവാവിന്റെ വിരൽ ജന്മി അറുത്തെടുത്തതിനെതിരെ ഭഗവാൻ ശക്തമായി പ്രതികരിച്ചതും സംഘ്പരിവാർ സംഘടനകൾ ഇദ്ദേഹത്തിനെതിരെ തിരിയാൻ കാരണമായി. കാൽബുർഗിയെ വെടിവെച്ച് കൊന്നതിന് പിന്നാലെ അടുത്ത ഇര കെ.എസ് ഭഗവാനാണെന്ന് ചിലരുടെ ഭീഷണിയെത്തുടർന്ന് കർണ്ണാടക സർക്കാർ കനത്ത സുരക്ഷയേർപ്പെടുത്തിയിരുന്നു. ആഗസ്റ്റിൽ മംഗളൂരുവിൽ പ്രസ്‌ക്ലബ്ബിൽ ഇദ്ദേഹം ബജംറംഗ്ദളിന്റെ കൈയ്യേറ്റത്തിനിരയായിരുന്നു.
കർണാടക സാഹിത്യ അക്കാദമി പുരസ്‌കാരം ലഭിച്ചതിനെത്തുടർന്ന് തീരുമാനം മാറ്റണമെന്ന് ആവശ്യപ്പെട്ട് കർണാടക സാഹിത്യ അക്കാദമി അധികൃതർക്കുമെതിരെ ഭീഷണി ഉയർന്നിരുന്നു. അക്കാദമിയുടെ തീരുമാനം പുനഃപരിശോധിക്കണമെന്ന് ബി.ജെ.പി. പരസ്യമായി ആവശ്യപ്പെട്ടിരുന്നു.
അവലംബം
വർഗ്ഗം:യുക്തിവാദികൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കർണാടക സാഹിത്യ അക്കാദമി പുരസ്‌കാരം ലഭിച്ചവർ വർഗ്ഗം:1945-ൽ ജനിച്ചവർ
നിർമൽ ബേബി വർഗീസ്
മലയാളിയായ ഒരു ഇന്ത്യൻ ചലച്ചിത്ര സംവിധായകനാണ് നിർമൽ ബേബി വർഗീസ് (English: Nirmal Baby Varghese). ഇദ്ദേഹം രചയിതാവും, എഡിറ്ററും, നിർമ്മാതാവും, കൂടിയാണ്. ചില സിനിമകളിൽ പി. ആർ. ഒ., പോസ്റ്റർ ഡിസൈനർ, എന്നീ മേഖലകളിലും പ്രവർത്തിച്ചിട്ടുണ്ട്.
ചലച്ചിത്രരംഗത്ത്
നിർമൽ 2016 ൽ മിറർ ഓഫ് റിയാലിറ്റി, മാറ്റം ദി ചേഞ്ച് എന്നീ രണ്ട് ഹൃസ്വ ചിത്രങ്ങൾ സംവിധാനം ചെയ്യുകയും അവ പിന്നീട് 2020 ൽ ആമസോൺ പ്രൈം വിഡിയോയിൽ റിലീസ് ചെയ്യുകയും ചെയ്തിരുന്നു. 2019 ൽ പുറത്തിറങ്ങിയ കലിപ്പ് എന്ന ചിത്രത്തിന്റെ അസ്സോസിയേറ്റ് എഡിറ്ററായി മലയാള സിനിമ മേഖലയിൽ അരങ്ങേറ്റം കുറിച്ചു. പിന്നീട് ഫ്രീക്കൻസ് എന്ന ചിത്രത്തിന്റെ സെക്കൻഡ് ഷെഡ്യൂൾ പോസ്റ്റർ ഡിസൈനറായി പ്രവർത്തിച്ചു. സന്തോഷ് കീഴാറ്റൂർ പ്രധാന വേഷം കൈകാര്യം ചെയ്‌ത മോപ്പാള, വിജയ് യേശുദാസ് പ്രധാന വേഷം കൈകാര്യം ചെയ്‌ത സാൽമൺ 3D , കൂടാതെ ദേര ഡയറീസ് എന്നീ ചിത്രങ്ങളുടെ പി. ആർ. ഒ. ആയി പ്രവർത്തിച്ചു.
വയനാടിന്റെ സ്വർണ്ണ ഖനന ചരിത്രത്തെ ആസ്പദമാക്കി തരിയോട് എന്ന ഡോക്യൂമെന്ററി ചിത്രം സംവിധാനം ചെയ്‌തു. ബിൽ ഹച്ചൻസ്, ലുയിങ് ആൻഡ്രൂസ്, അലക്സ് ഓ നെൽ, അമേലി ലെറോയ്, കോർട്ട്നി സനെല്ലോ, ബ്രണ്ടൻ ബേൺ, റോജർ വാർഡ് എന്നീ വിദേശ താരങ്ങളെ കേന്ദ്ര കഥാപാത്രങ്ങളാക്കി തരിയോട്: ദി ലോസ്റ്റ് സിറ്റി എന്ന പേരിൽ ഡോക്യൂമെന്ററിയുടെ സിനിമാറ്റിക് റീമേക്ക് അന്നൗൻസ് ചെയ്‌തിട്ടുണ്ട്. 2022 ഈ ചിത്രത്തിന്റെ പ്രവർത്തനങ്ങൾ തുടങ്ങും.
മലയാളത്തിലെ ആദ്യത്തെ ഫൗണ്ട് ഫൂട്ടജ് സിനിമയായ വഴിയെ ആണ് പുറത്തിറങ്ങാനുള്ള ചിത്രം. ഹോളിവുഡ് സംഗീത സംവിധായകൻ ഇവാൻ ഇവാൻസാണ് ഈ ചിത്രത്തിന്റെ സംഗീതമൊരുക്കുന്നത്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രസംവിധായകർ വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
ചിന്മയി
ദക്ഷിണേന്ത്യയിലെ ചലച്ചിത്രപിന്നണിഗായികയാണ് ചിന്മയി എന്ന ചിന്മയി ശ്രീപാദ. 1984 സെപ്റ്റംബർ 10 നു മുംബയിലാണ് ചിന്മയിയുടെ ജനനം. ചിന്മയിക്ക് 1 വയസ്സു കഴിഞ്ഞപ്പോഴേക്കും അച്ഛനും അമ്മയും വേർപിരിഞ്ഞു. റ്റി. പത്മഹാസിനി ഒരു സംഗീത്ജ്ഞയും സംഗീത അദ്ധ്യാപികയുമായ അമ്മയോടൊപ്പം താമസം ചെന്നെയിലേയ്ക്ക് മാറ്റി. കർണ്ണാടക സംഗീതത്തിലും ഹിന്ദുസ്ഥാനി സംഗീതത്തിലും ചിന്മയിയുടെ ആദ്യ ഗുരുവും സംഗീതപാരമ്പര്യമുള്ള കുടുംബത്തിൽ ജനിച്ച അമ്മ തന്നെയായിരുന്നു. 2002-ൽ പുറത്തിറങ്ങിയ മണിരത്നം ചിത്രമായ കന്നത്തിൽ മുത്തമിട്ടാൽ എന്ന തമിഴ് ചിത്രത്തിലെ ഒരു ദൈവം തന്ത പൂവേ.. എന്ന ഗാനത്തിന് ഏറ്റവും നല്ല ഗായികയ്ക്കുള്ള ദേശീയപുരസ്കാരത്തിനായി നാമനിർദ്ദേശം ചെയ്യപ്പെട്ടു. ദേശീയപുരസ്കാരം ലഭിച്ചില്ല എങ്കിലും തമിഴ്നാട് സർക്കാരിന്റെ ഏറ്റവും നല്ല പിന്നണിഗായികയ്ക്കുള്ള പുരസ്കാരം ഈ ഗാനത്തിനു ലഭിച്ചു.
അവലംബം
വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:1984-ൽ ജനിച്ചവർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
കൊച്ചൈസ് കൗണ്ടി
അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ തെക്കുകിഴക്കേ മൂലയിലാണ് കൊച്ചൈസ് കൗണ്ടി സ്ഥിതി ചെയ്യുന്നത്. 2010 ലെ സെൻസസ് രേഖകൾ പ്രകാരം കൗണ്ടിയിലെ ആകെ ജനസംഖ്യ 131,346 ആയിരുന്നു. ബിസ്ബീ നഗരത്തിലാണ് കൗണ്ടി സീറ്റ്. കൊച്ചൈസ് കൗണ്ടി സിയേറ വിസ്ത-ഡഗ്ലാസ്, AZ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിൽ ഉൾപ്പെട്ടിരിക്കുന്നു. കൗണ്ടി തെക്കുപടിഞ്ഞാറൻ ന്യൂ മെക്സിക്കോ, മെക്സിക്കോയിലെ വടക്കുകിഴക്കൻ സോനോറ എന്നിവിടങ്ങളുമായി അതിർത്തി പങ്കുവയ്ക്കുന്നു.
കൗണ്ടിയിലെ ജനസംഖ്യ റാങ്കിങ്
2010 ലെ കോച്ചൈസ് കൗണ്ടിയിലെ ജനസംഖ്യയെ അടിസ്ഥാനമാക്കിയുള്ള ജനസംഖ്യാ റാങ്കിംഗ് പട്ടിക താഴെ കൊടുക്കുന്നു.
അവലംബം
വർഗ്ഗം:അരിസോണയിലെ കൗണ്ടികൾ
ഈസ്റ്റ്മാൻ കൊഡാക് കമ്പനി
അമേരിക്കയിലെ റോച്ചെസ്റ്റർ, ന്യൂയോർക്ക് കേന്ദ്രമാക്കി പ്രവർത്തിക്കുന്ന ഡിജിറ്റൽ ചിത്രനിർമ്മാണരംഗത്തുള്ള ഒരു കമ്പനിയാണ് ഈസ്റ്റ്മാൻ കൊഡാക്. 1889 ലാണ് ജോർജ്ജ്‌ ഈസ്റ്റ്‌മാൻ കമ്പനി സ്ഥാപിച്ചത്. ഫോട്ടോഗ്രാഫിയെ സാധാരണക്കാർക്ക് പ്രാപ്യമാക്കിയത് കൊഡാക്ക് കമ്പനിയുടെ ഉത്പന്നങ്ങളായിരുന്നു. കൊഡാക് കമ്പനിയുടെ ഫിലിം ഉല്പന്നങ്ങൾ ലോകപ്രശസ്തമാണ്. ഇരുപതാം നൂറ്റാണ്ടിലെ ഫിലിം വ്യവസായത്തിലെ ലോകമാർക്കറ്റിൽ പ്രധാനപങ്ക് കൊഡാക് കമ്പനിക്കായിരുന്നു. 1976ൽ അമേരിക്കയിലെ വിപണിയുടെ 90% പങ്കും കമ്പനി സ്വന്തമാക്കി.
1990ന് ശേഷം ഫിലിം വ്യവസായത്തിന് തകർച്ച നേരിടുകയും, ഡിജിറ്റൽ ഫോട്ടോഗ്രഫി വളർന്ന് വരികയും ചെയ്തതോടെ കൊഡാക് കമ്പനിക്ക് ക്ഷീണം സംഭവിക്കുകയും, 2007നു ശേഷം നഷ്ടത്തിലേക്ക് കൂപ്പുകുത്തുകയും ചെയ്തു. വിപണിയിൽ പിടിച്ചുനിൽക്കാനായി കൊഡാക് ഡിജിറ്റൽ, ഡിജിറ്റൽ പ്രിന്റിംഗ് രംഗത്ത് ശ്രദ്ധ കേന്ദ്രീകരിച്ചു. പേറ്റന്റ് നിയമയുദ്ധങ്ങളില്ലുടെയും വരുമാനം കണ്ടെത്താൻ ശ്രമിച്ചു. . 2012 ജനുവരിയിൽ കമ്പനി പാപ്പരായതായി പ്രഖ്യാപിക്കണമെന്ന് ആവശ്യപ്പെട്ട് ഹരജി നൽകി. 2012 ഫെബ്രുവരിയിൽ കാമറകളുടെ ഉത്പാദനം നിർത്തിയതായും, ഡിജിറ്റൽ ഇമേജിങ് രംഗത്ത് ശ്രദ്ധിക്കുമെന്നും പ്രഖ്യാപനമുണ്ടായി 2013 ജനുവരിയിൽ കോടതി സാമ്പത്തികസഹായത്തിന് അനുമതി നൽകി.
യുയുത്സു
ഭാരതീയ ഇതിഹാസകാവ്യമായ മഹാഭാരതത്തിലെ ഒരു കഥാപാത്രമാണ് യുയുത്സു (युयुत्सू). കുരുക്ഷേത്രയുദ്ധത്തിൽ ജീവനോടെ ശേഷിച്ച ഏക ധൃതരാഷ്ട്രപുത്രനാണ് ഇദ്ദേഹം.
ജനനം
കൗരവരുടെ അച്ഛനായ ധൃതരാഷ്ട്രർക്ക്‍ ഒരു വൈശ്യസ്ത്രീയായ സുഗതയിൽ ( ഗാന്ധാരിയുടെ തോഴിയാണ് സുഗത )ജനിച്ച പുത്രനാണ് യുയുത്സു. അതിനാൽ ഇദ്ദേഹത്തെ നൂറ്റുവരിൽ ഉൾപ്പെടുത്തിയിട്ടില്ല. യുയുത്സുവിന് കരണൻ എന്ന മറ്റൊരു പേരുംകൂടി മഹാഭാരത്തിൽ പറയുന്നുണ്ട്.
ഈസ്റ്റ്മാൻ കൊഡാക് കമ്പനി
നാമം
കൊഡാക് (KODAK) എന്ന പേര് എങ്ങനെ ഉണ്ടായി എന്നതിനെക്കുറിച്ച് വ്യത്യസ്താഭിപ്രായങ്ങളുണ്ട്. നോർത്ത് ഡക്കോട്ട (NORTH DAKOTA) എന്നതിന്റെ ചുരുക്കപ്പേരായ നൊഡാക് എന്നതിൽ നിന്നാണ് കൊഡാക് രൂപം കൊണ്ടത് എന്നാണ് ഒരഭിപ്രായം. ഈസ്റ്റ്മാന് കാമറയുടെ പേറ്റന്റ് കൈമാറിയ ഡേവിഡ് ഹൂസ്റ്റണിന്റെ സംസ്ഥാനമാണ് നോർത്ത് ഡക്കോട്ട. എന്നാൽ കൊഡാക് എന്ന നാമം ഈസ്റ്റ്മാൻ കമ്പനി തുടങ്ങുന്നതിന് മുൻപേ നിലവിലുണ്ടായിരുന്നെന്നും അഭിപ്രായമുണ്ട്
യുയുത്സു
പാണ്ഡവരോടുള്ള ആഭിമുഖ്യം
ധൃതരാഷ്ട്രപുത്രനായിരുന്നെങ്കിലും മഹാഭാരതയുദ്ധത്തിൽ യുയുത്സു പാണ്ഡവപക്ഷത്തുനിന്നാണ് പോരാടിയത്. ഇദ്ദേഹം ശ്രേഷ്ഠനായ യോദ്ധാവും വീരനും സത്യസന്ധനും ബലശാലിയും ആയിരുന്നുവെന്നും യുദ്ധത്തിൽ സുബാഹുവിന്റെ രണ്ടു കരങ്ങളും ഛേദിച്ചുകളയുകയും ചെയ്തതായി മഹാഭാരത്തിൽ പറയുന്നു. കൗരവരിലെ 11 അതിരഥികളിൽ ഒരാളായിരുന്നു യുയുത്സു.
മഹാഭാരതയുദ്ധത്തിനുശേഷം തങ്ങളെ സഹായിച്ചതിനു പ്രതിഫലമായി പാണ്ഡവജ്യേഷ്ഠനായ യുധിഷ്ഠിരൻ ഇന്ദ്രപ്രസ്ഥത്തിന്റെ രാജാധികാരം യുയുത്സുവിന് നൽകി.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
ഈസ്റ്റ്മാൻ കൊഡാക് കമ്പനി
ചരിത്രം
1889ൽ സ്ഥാപിച്ചത് മുതൽ വിലകുറഞ്ഞ കാമറകളും അനുബന്ധ ഉല്പന്നങ്ങളും വില്പന തുടങ്ങി. ഫിലിം, രാസവസ്തുക്കൾ, പേപ്പർ തുടങ്ങിയ അനുബന്ധ ഉല്പന്നങ്ങളിൽ നിന്ന് സ്ഥായിയായ വരുമാനമാണ് കമ്പനിക്ക് കിട്ടിക്കൊണ്ടിരുന്നത്.
ജപ്പാൻ കമ്പനിയായ ഫ്യൂജി ഫിലിംസിന്റെ ആഗമനത്തോടെ അമേരിക്കൻ വിപണിയിൽ കടുത്ത മത്സരം നടന്നു. ലോകവ്യാപാരസംഘടനയിൽ ഫ്യൂജിക്കെതിരെ കൊഡാക് പരാതി നൽകിയെങ്കിലും അത് തള്ളിപ്പോയി. തങ്ങളുടെ എതിരാളികളെ ശരിയായി വിലയിരുത്തുന്നതിലും, മറുതന്ത്രങ്ങൾ ആസൂത്രണം ചെയ്യുന്നതിലും കൊഡാക് കമ്പനി പിന്നിലായിരുന്നു എന്ന് കരുതപ്പെടുന്നു.
ഡിജിറ്റൽ രംഗത്ത്
1975ൽ കൊഡാക് കമ്പനി ആദ്യത്തെ ഡിജിറ്റൽ കാമറ വികസിപ്പിച്ചെങ്കിലും തങ്ങളുടെ ഫിലിം വ്യവസായത്തിന് വിലങ്ങുതടിയാകുമെന്ന് കണ്ട് പിൻവലിഞ്ഞു.
1990കളിൽ വീണ്ടും ഡിജിറ്റൽ രംഗത്തേക്ക് പുഃനപ്രവേശനം ചെയ്ത കൊഡാക്, 1994ൽ ആപ്പിൾ കമ്പനിയുടെ ക്വിക്ക്‌ടേക്ക് എന്ന ഡിജിറ്റൽ കാമറ നിർമ്മിച്ചു. 1996ൽ കൊഡാക് ഡി.സി-20, ഡി.സി-25 എന്നീ ഡിജിറ്റൽ കാമറകൾ കൊഡാക് സ്വന്തമായി വിപണിയിലിറക്കി. 2005 വരെ ഡിജിറ്റൽ കാമറ വ്യവസായത്തിൽ മുൻനിരയിൽ തന്നെയുണ്ടായിരുന്നെങ്കിലും, 2010 ആകുമ്പോൾ കൊഡാക് വളരെ പിറകോട്ട് പോയി.
അവലംബം
വർഗ്ഗം:കമ്പനികൾ വിഭാഗം:ഛായാഗ്രഹണം വർഗ്ഗം:വ്യവസായസ്ഥാപനങ്ങൾ വർഗ്ഗം:അമേരിക്കൻ ബ്രാൻഡുകൾ
ജോൺ ലെനൻ
ബീറ്റിൽസ് എന്ന പാശ്ചാത്യസംഗീത സംഘത്തിലെ ഗായകനും,ഗാനരചയിതാവുമായിരുന്നു ഇംഗ്ലണ്ടിലെ ലിവർപൂളിൽ ജനിച്ച ജോൺ വിൻസ്റ്റൺ ലെനൻ എന്ന ജോൺ ലെനൻ.(9 ഒക്ടോ:1940 – 8 ഡിസം:1980) .ബീറ്റിൽസ് എന്ന സംഘം 1960 ൽ രൂപീകരിച്ചപ്പോൾ ലെനനോടൊപ്പം ഉണ്ടായിരുന്ന മറ്റു പ്രധാനകലാകാരന്മാർ പോൾ മക് കാർട്നി,ഹാർസൺ,സറ്റ്ക്ലിഫ് ,റിംഗോ സ്റ്റാർ എന്നിവരായിരുന്നു. ഒട്ടേറെ സംഗീത ആൽബങ്ങൾ ബീറ്റിൽസ് പുറത്തിറക്കുകയുണ്ടായി.വിയറ്റ്നാം യുദ്ധത്തിനെതിരായും ലെനൻ ഗീതങ്ങൾ രചിയ്ക്കുകയുണ്ടായി. "Give Peace a Chance" എന്നതായിരുന്നു പ്രശസ്തമായ ഒരു ഗാനം.
മരണം
ഡേവിഡ് മാർക് ചാപ്മാൻ എന്നയാൾ ഡക്കോട്ടയിലെ വസതിയിൽ വച്ച് ലെനനെ 1980 ഡിസംബർ 8 നു വെടിവച്ച് കൊലപ്പെടുത്തുകയാണുണ്ടായത്.
പുറം കണ്ണികൾ
വർഗ്ഗം:സംഗീതജ്ഞർ വർഗ്ഗം:സംഗീതജ്ഞർ തരംതിരിച്ച് വർഗ്ഗം:അഹിംസയുടെ വക്താക്കൾ വർഗ്ഗം:ജോൺ ലെനൻ വർഗ്ഗം:ബ്രിട്ടീഷ് ഫെമിനിസ്റ്റുകൾ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:പുരുഷ ഫെമിനിസ്റ്റുകൾ വർഗ്ഗം:1940-ൽ ജനിച്ചവർ വർഗ്ഗം:കൊല ചെയ്യപ്പെട്ട സംഗീതജ്ഞർ വർഗ്ഗം:ഒക്ടോബർ 9-ന് ജനിച്ചവർ വർഗ്ഗം:ഡിസംബർ 8-ന് മരിച്ചവർ വർഗ്ഗം:1980-ൽ മരിച്ചവർ
ചിത്ര കെ സോമൻ
മലയാളിയായ മധ്യദൂര ഓട്ടക്കാരിയാണ് ചിത്ര കെ സോമൻ. ചിത്ര കുളത്തുമുറിയിൽ സോമൻ എന്നാണ് പൂർണ നാമം. 400 മീറ്റർ ഓട്ടത്തിലാണ് ഇവർ പരിശീലനം നേടുന്നത്. 2004ലെ സമ്മർ ഒളിമ്പിക്്‌സ് ഗെയിംസിൽ 4 ഗുണം  400 മീറ്റർ റിലേയിൽ ഏഴാമതായി ഫിനിഷ് ചെയ്തു. സത്തി ഗീത, കെഎം ബീനാമോൾ രജ്‌വീന്ദർ കൗർ എന്നിവരായിരുന്നു ഈമത്സരത്തിലെ മറ്റു കായിക താരങ്ങൾ.
നേട്ടങ്ങൾ
2006ലെ കോമൺവെൽത്ത് ഗെയിംസിൽ വെള്ളി മെഡൽ നേടി റിലേ ടീമിൽ അംഗമായിരുന്നു. 2007 ജൂൺ 23ന് ഗുവാഹത്തിയിൽ നടന്ന ഏഷ്യൻ ഗ്രാൻഡ് പിക്‌സ് സീരിസിൽ 400 മീറ്റർ ഓട്ടത്തിൽ സ്വർണ്ണമെഡൽ നേടി. 2007 ജൂലൈയിൽ അമ്മാനിൽ നടന്ന ഏഷ്യൻ അത്‌ലറ്റിക് ചാംപ്യൻഷിപ്പിൽ വനിതകളുടെ 4 ഗുണം 400 മീറ്റർ റിലേയിൽ സ്വർണ്ണം നേടിയ ഇന്ത്യൻ ടീമിൽ അംഗമായിരുന്നു. 2008 ഫെബ്രുവരിയിൽ ദോഹയിൽ നടന്ന ഏഷ്യൻ ഇൻഡോർ ചാംപ്യൻഷിപ്പ് അത്‌ലറ്റിക്‌സിൽ വനിതകളുടെ 4 ഗുണം 400 മീറ്റർ റിലേയിൽ സ്വർണ്ണം നേടി. 51.30 സെക്കന്റാണ് ചിത്രയുടെ ഏറ്റവും നല്ല വ്യക്തിഗത സമയം. 2004 ജൂണ്ൽ ചെന്നൈയിൽ ആണ് ഈ നേട്ടം കരസ്ഥമാക്കിയത്.
അവലംബം
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:ഓട്ടക്കാർ വർഗ്ഗം:മധ്യദൂര ഓട്ടക്കാർ വർഗ്ഗം:1983-ൽ ജനിച്ചവർ വർഗ്ഗം:ജൂലൈ 10-ന് ജനിച്ചവർ വർഗ്ഗം:കോമൺവെൽത്ത് ഗെയിംസിൽ മെഡൽ നേടിയവർ വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ വർഗ്ഗം:അതിവേഗ വനിതാ ഓട്ടക്കാർ
നരേഷ് അയ്യർ
ഒരു ചലച്ചിത്രപിന്നണിഗായകനാണ് നരേഷ് അയ്യർ. 2006 ൽ പുറത്തിറങ്ങിയ ഹിന്ദി ചലച്ചിത്രമായ രംഗ് ദേ ബസന്തിയിലെ രൂബരൂ എന്നഗാനത്തിന് ഏറ്റവും നല്ല പിന്നണിഗായകനുള്ള ദേശിയ പുരസ്കാരവും പുതുമുഖ ഗായകനുള്ള ആർ.ഡി. ബർമ്മൻ ഫിലിംഫെയർ പുരസ്കാരവും നേടിയിട്ടുണ്ട്.
മുതിർന്നവർ
പൂർണ്ണ വളർച്ചയിലെത്തിയ മനുഷ്യനെ ആണ് മുതിർന്നവർ അല്ലെങ്കിൽ പ്രായപൂർത്തിയായവർ എന്ന് പറയുന്നത്. മനുഷ്യരുടെ കാര്യത്തിൽ, മുതിർന്നവർ എന്ന പദത്തിന് സാമൂഹികവും നിയമപരവുമായ ആശയങ്ങളുമായി ബന്ധപ്പെട്ട അർത്ഥങ്ങളുണ്ട്. "മൈനർ" അല്ലെങ്കിൽ "പ്രായപൂർത്തിയാകാത്തവർ" എന്നതിൽ നിന്ന് വ്യത്യസ്തമായി, പ്രായപൂർത്തിയായ ഒരു വ്യക്തിയാണ് നിയമപരമായ മുതിർന്നവർ. അതിനാൽ മുതിർന്നവരെ സ്വതന്ത്രരും സ്വയംപര്യാപ്തരും ഉത്തരവാദിത്തമുള്ളവരുമായി കണക്കാക്കപ്പെടുന്നു. അവരെ ഒരു "മേജർ" ആയി കണക്കാക്കാം. നിയമപരമായ അവകാശങ്ങൾ, രാജ്യം, മാനസിക വികസനം എന്നിവ അനുസരിച്ച് നിർവചനം വ്യത്യാസപ്പെടാമെങ്കിലും, നിയമപരമായ പ്രായപൂർത്തിയാകുന്നതിനുള്ള സാധാരണ പ്രായം 18 ആണ്.
മനുഷ്യന്റെ പ്രായപൂർത്തിയാവൽ എന്നത് മനഃശാസ്ത്രപരമായ വികാസത്തെ കൂടി ഉൾക്കൊള്ളുന്നു. പ്രായപൂർത്തിയായവർക്കുള്ള നിർവചനങ്ങൾ പലപ്പോഴും പൊരുത്തമില്ലാത്തതും പരസ്പരവിരുദ്ധവുമാണ്. ഉദാഹരണത്തിന് ഒരു വ്യക്തി ജൈവശാസ്ത്രപരമായി പ്രായപൂർത്തിയായ ആളായിരിക്കാം, കൂടാതെ അവർക്ക് മുതിർന്നവരുടെ പെരുമാറ്റവും ഉണ്ടായിരിക്കാം, പക്ഷേ അവർ നിയമപരമായ പ്രായത്തിന് താഴെയാണെങ്കിൽ കുട്ടിയായി പരിഗണിക്കപ്പെടും. നേരെമറിച്ച്, ഒരാൾ നിയമപരമായി പ്രായപൂർത്തിയായേക്കാം, എന്നാൽ പ്രായപൂർത്തിയായ ആളുടെ എന്ന് പറയാൻ കഴിയുന്ന പക്വതയും ഉത്തരവാദിത്തവും ഉണ്ടാവണമെന്നും ഇല്ല.
വ്യത്യസ്‌ത സംസ്‌കാരങ്ങളിൽ കുട്ടിയിൽ നിന്ന് മുതിർന്നവരിലേക്കോ പ്രായപൂർത്തിയാകുന്നതിലേക്കോ പരിഗണിക്കുന്നതുമായി ബന്ധപ്പെട്ട സംഭവങ്ങളുണ്ട്. ഒരു വ്യക്തി പ്രായപൂർത്തിയാകാൻ തയ്യാറാണെന്നും അല്ലെങ്കിൽ ഒരു നിശ്ചിത പ്രായത്തിൽ എത്തുന്നുവെന്നും തെളിയിക്കുന്നതിനുള്ള ടെസ്റ്റുകളുടെ ഒരു പരമ്പര ഇതിൽ പലപ്പോഴും ഉൾക്കൊള്ളുന്നു. എന്നാൽ ഇന്ന് മിക്ക ആധുനിക സമൂഹങ്ങളും ശാരീരിക പക്വതയുടെ പ്രകടനമോ പ്രായപൂർത്തിയാകാനുള്ള തയ്യാറെടുപ്പോ ആവശ്യമില്ലാതെ നിയമപരമായി നിർദ്ദിഷ്ട പ്രായത്തിൽ എത്തുന്നതിന്റെ അടിസ്ഥാനത്തിലാണ് നിയമപരമായ പ്രായപൂർത്തിയെ നിർണ്ണയിക്കുന്നത്.
ജീവശാസ്ത്രപരമായ പ്രായപൂർത്തി
വലത്ത്‌|ലഘുചിത്രം|270x270ബിന്ദു| മുതിർന്നവരുടെ ഒരു കൂട്ടം ചരിത്രപരമായും സാംസ്കാരികമായും, പ്രായപൂർത്തിയായതായി പരിഗണിക്കുന്നത് പ്രാഥമികമായി നിർണ്ണയിക്കുന്നത് പ്രായപൂർത്തിയാകുന്നതിന്റെ ലക്ഷണങ്ങളുടെ (സ്ത്രീകളിൽ ആർത്തവം, സ്തനങ്ങളുടെ വികസനം, പുരുഷന്മാരിൽ സ്ഖലനം, മുഖത്തെ രോമവളർച്ച, പരുക്കൻ ശബ്ദം, അതുപോലെ സ്ത്രീകളിലും പുരുഷന്മാരിലും ഗുഹ്യ രോമങ്ങൾ) തുടക്കമാണ്. മുൻകാലങ്ങളിൽ, ഒരു വ്യക്തി സാധാരണയായി കുട്ടിയുടെ അവസ്ഥയിൽ നിന്ന് മുതിർന്നവരുടെ നിലയിലേക്ക് നീങ്ങുന്ന മാറ്റം ഏതെങ്കിലും തരത്തിലുള്ള പരീക്ഷയോ ചടങ്ങുകളോ കൊണ്ട് അടയാളപ്പെടുത്തുന്നു. വ്യാവസായിക വിപ്ലവകാലത്ത്, കുട്ടികൾ അവരുടെ കുടുംബത്തെ സഹായിക്കാൻ കഴിയുന്നത്ര വേഗത്തിൽ ജോലിക്ക് പോകുന്നു. അക്കാലത്ത് പൊതുവെ സ്കൂളിനോ വിദ്യാഭ്യാസത്തിനോ വലിയ ഊന്നൽ നൽകിയിരുന്നില്ല. പല കുട്ടികൾക്കും ജോലിക്ക് ഇന്നത്തെ മുതിർന്നവരെപ്പോലെ പരിചയം ആവശ്യമില്ലായിരുന്നു.
കൗമാരത്തിന്റെ സാമൂഹിക ഘടന സൃഷ്ടിക്കപ്പെട്ടതിനുശേഷം, പ്രായപൂർത്തിയായവർ എന്നത് ജീവശാസ്ത്രപരമായ പ്രായപൂർത്തിയും സാമൂഹിക പ്രായപൂർത്തിയും ആയി പിരിഞ്ഞു. അതിനാൽ, ഇപ്പോൾ മുതിർന്നവർ എന്ന് പറയുന്നതിന് രണ്ട് പ്രാഥമിക രൂപങ്ങളുണ്ട്. ഒന്നാമത്തേത് ബയോളജിക്കൽ ആയ പ്രായപൂർത്തിയാണ് (പ്രത്യുൽപാദന ശേഷി, അല്ലെങ്കിൽ ദ്വിതീയ ലൈംഗിക സവിശേഷതകൾ തെളിയിക്കുന്നവർ), രണ്ടാമത്തേത് സാമൂഹികമായ പ്രായപൂർത്തി ആണ്. സന്ദർഭത്തെ ആശ്രയിച്ച്, മുതിർന്നവർ എന്ന പദത്തെ ഏതെങ്കിലും നിർവചനം കൊണ്ട് സൂചിപ്പിക്കാൻ കഴിയും. പ്രായപൂർത്തിയായതിന്റെ മറ്റൊരു വശം മനഃശാസ്ത്രപരമായ പ്രവർത്തനമാണ്. ജെഫ്രി ആർനെറ്റിന്റെ അഭിപ്രായത്തിൽ, മുതിർന്നവർക്ക് സ്വന്തമായി സാമ്പത്തിക തീരുമാനങ്ങൾ എടുക്കാൻ കഴിയും, അവർ സാമ്പത്തികമായി സ്വതന്ത്രരാണ്, അതുപോലെ അവർക്ക് ബുദ്ധിമുട്ടുള്ള ജീവിത തീരുമാനങ്ങൾ സ്വന്തമായി എടുക്കാൻ കഴിയും.
ശാസ്ത്രത്തിനുള്ളിലെ മസ്തിഷ്ക വികസനത്തിന്റെ ഒരു സമീപകാല സംവാദ മേഖല, പൂർണ്ണ മാനസിക പക്വതയ്ക്കുള്ള ഏറ്റവും സാധ്യതയുള്ള കാലക്രമത്തിലുള്ള പ്രായത്തെ ചൊല്ലിയാണ്. 2005 മുതൽ (ഇമേജിംഗ് ഡാറ്റയുടെ വ്യാഖ്യാനങ്ങളെ അടിസ്ഥാനമാക്കി) മാധ്യമങ്ങളിൽ ആവർത്തിച്ചുള്ള പൊതുവായ ക്ലെയിമുകൾ സാധാരണയായി 25 വയസ്സ് ഒരു "എൻഡ്-പോയിന്റ്"  ആയി നിർദ്ദേശിക്കുന്നു, ഒപ്പം 18 വയസ്സായിട്ടും പൂർണ്ണമായി പക്വത പ്രാപിച്ചിട്ടില്ലാത്ത ഒരു മേഖലയായി പ്രീഫ്രോണ്ടൽ കോർട്ടെക്സിനെ പരാമർശിക്കുന്നു. എന്നിരുന്നാലും, ജെയ് ഗിഡ് നടത്തിയ 2004 അല്ലെങ്കിൽ 2005 മുതലുള്ള ബ്രെയിൻ ഇമേജിംഗ് പഠനത്തിന്റെ വ്യാഖ്യാനത്തെ അടിസ്ഥാനമാക്കിയുള്ളതാണ് ഇത്, അതിൽ പങ്കെടുത്തവർ 21 വയസ്സ് വരെ മാത്രം പ്രായമുള്ളവരായിരുന്നു, കൂടാതെ 25 വയസ്സിനുള്ളിൽ ഈ പക്വത പ്രക്രിയ നടക്കുമെന്ന് ഗിഡ് അനുമാനിച്ചു. കൂടുതൽ സമീപകാല പഠനങ്ങൾ പ്രിഫ്രോണ്ടൽ കോർട്ടെക്‌സ് പക്വത 30 വയസ്സിനു ശേഷവും തുടരുന്നതായി കാണിക്കുന്നു, അതിനാൽ ഈ വ്യാഖ്യാനം ഇപ്പോൾ തെറ്റായതും കാലഹരണപ്പെട്ടതുമാണെന്ന് പറയുന്നു.
നിയമപരമായ പ്രായപൂർത്തി
നിയമപരമായി, പ്രായപൂർത്തി എന്നത് കൊണ്ട് സാധാരണയായി അർത്ഥമാക്കുന്നത് ബന്ധപ്പെട്ട വ്യക്തിയെ സംബന്ധിച്ച മാതാപിതാക്കളുടെ അവകാശങ്ങളും ഉത്തരവാദിത്തങ്ങളും നഷ്ടപ്പെടുമ്പോൾ ഒരാൾ പ്രായപൂർത്തിയായിരിക്കുന്നു എന്നാണ്. ഒരാളുടെ അധികാരപരിധിയെ ആശ്രയിച്ച്, പ്രായപൂർത്തിയായവരുടെ പ്രായം വ്യത്യാസപ്പെടാം. നിയമപരമായ പ്രായപൂർത്തി എന്നതിനെ കരാറിൽ ഏർപ്പെടുക, വിവാഹം, വോട്ടുചെയ്യൽ, ജോലി, സൈനികസേവനം, തോക്ക് വാങ്ങൽ/ കൈവശം വയ്ക്കൽ, വാഹനമോടിക്കുക, വിദേശയാത്ര, മദ്യപാനം, പുകവലി, ലൈംഗിക പ്രവർത്തനങ്ങൾ, ചൂതാട്ടം, പോണോഗ്രാഫിയിൽ മോഡലോ അഭിനേതാവോ ആകുക, പ്രസിഡന്റ് സ്ഥാനത്തേക്ക് മത്സരിക്കുക തുടങ്ങിയ മറ്റ് പ്രവർത്തനങ്ങൾക്ക് ബാധകമായ കുറഞ്ഞ പ്രായവുമായി തെറ്റിദ്ധരിക്കരുത്.
ഒരു പ്രവൃത്തി നടപ്പിലാക്കാൻ ഒരു യുവാവിനെ പ്രാപ്തനാക്കുന്നത്, എന്തെങ്കിലും വിൽക്കുക, വാടകയ്‌ക്ക് നൽകുക, കാണിക്കുക, എന്നതിലേക്കെങ്കിലും പ്രവേശനം അനുവദിക്കുക, പങ്കാളിത്തം അനുവദിക്കുക തുടങ്ങിയവയിലൂടെ നിയമപരമായ പ്രായപൂർത്തി വേർതിരിച്ചറിയാൻ കഴിയും. എന്നാൽ ഇതിൽ തന്നെ വാണിജ്യപരമായും സാമൂഹികമായും വേർതിരിവുണ്ടാകാം. ചിലപ്പോൾ ചില കാര്യങ്ങൾക്ക് ഒരു നിയമപരമായ രക്ഷിതാവിന്റെ അല്ലെങ്കിൽ മുതിർന്ന ഒരാളുടെ മേൽനോട്ടത്തിന്റെ ആവശ്യകതയുണ്ട്,ചിലപ്പോൾ മേൽനോട്ടത്തിനു പകരം ഒരു ശുപാർശ മതിയാവും.
സിനിമകൾ ഉദാഹരണമാക്കി എടുത്താൽ അശ്ലീല കാണുന്നതിനും കൈവശം വെക്കുന്നതിനും അത്തരം സിനിമകളിൽ അഭിനയിക്കുന്നതിനും നിയമപരമായ പ്രായ പൂർത്തി ആകേണ്ടതുണ്ട്. എന്നാൽ അക്രമം ഉള്ള സിനിമകളെ സംബന്ധിച്ചും മറ്റും നിയമപരമായ പ്രായപൂത്തിക്കും താഴെ ഒരു നിശ്ചിത പ്രായം വരെ മുതിർന്ന ഒരാളുടെ മേൽനോട്ടം മതിയാവും.
യുണൈറ്റഡ് സ്‌റ്റേറ്റ്‌സ്, ഇന്ത്യ, ചൈന എന്നിവയുൾപ്പെടെ ലോകത്തിലെ ഒട്ടുമിക്ക രാജ്യങ്ങളിലും, മിക്ക ആവശ്യങ്ങൾക്കും നിയമപരമായ പ്രായപൂർത്തി പ്രായം 18 ആണ് (ചരിത്രപരമായി 21). ഇതിലുള്ള ചില ശ്രദ്ധേയമായ ഒഴിവാക്കലുകൾ:
1970-കൾക്ക് മുമ്പ്, മിക്ക പാശ്ചാത്യ രാജ്യങ്ങളിലും 21 വയസ്സ് വരെ യുവാക്കളെ മുതിർന്നവരായി തരംതിരിച്ചിരുന്നില്ല. ഉദാഹരണത്തിന്, യുണൈറ്റഡ് സ്റ്റേറ്റ്സിൽ, 18 വയസോ അതിൽ കൂടുതലോ പ്രായമുള്ള ആർക്കും വോട്ടവകാശം നിക്ഷേദിക്കാരുത് എന്ന 26-ാം ഭേദഗതി 1971 ജൂലൈ 21 ൻ നിലവിൽ വരുന്നത് വരെ യുവ പൗരന്മാർക്ക് ഒരു തിരഞ്ഞെടുപ്പിലും വോട്ട് ചെയ്യാൻ കഴിഞിരുന്നില്ല. വിയറ്റ്നാം യുദ്ധത്തിൽ പോരാടാൻ 18 നും 21 നും ഇടയിൽ പ്രായമുള്ള യുവാക്കളെ സൈന്യത്തിലേക്ക് ഡ്രാഫ്റ്റ് ചെയ്തതിന്റെ പ്രതികരണമായി വോട്ടിംഗ് പ്രായം കുറച്ചു. "യുദ്ധം ചെയ്യാൻ പ്രായമുള്ളവർ, വോട്ടുചെയ്യാൻ പ്രായമുള്ളവർ" എന്ന ജനപ്രിയ മുദ്രാവാക്യം അങ്ങനെയാണ് വരുന്നത്.
യുഎസിൽ 21 വയസ്സിന് താഴെയുള്ള ചെറുപ്പക്കാർക്ക് മദ്യം വാങ്ങാനോ കൈത്തോക്ക് വാങ്ങാനോ ഒരു കരാറിൽ ഒപ്പിടാനോ മാതാപിതാക്കളുടെ അനുമതിയില്ലാതെ വിവാഹം കഴിക്കാനോ കഴിയില്ല. വോട്ടിംഗ് പ്രായം കുറച്ചതിന് ശേഷം, പല സംസ്ഥാനങ്ങളും മദ്യപാന പ്രായവും കുറച്ചു (മിക്ക സംസ്ഥാനങ്ങളിലും കുറഞ്ഞത് 18 അല്ലെങ്കിൽ 19 വയസ്സ്). എന്നിരുന്നാലും, ഇപ്പോഴും ചില അവകാശങ്ങൾക്കോ ഉത്തരവാദിത്തങ്ങൾക്കോ 21 അല്ലെങ്കിൽ അതിലും ഉയർന്ന പ്രായം മാനദണ്ഡമാണ്. ഉദാഹരണത്തിന്, 1968-ലെ യുഎസിലെ തോക്ക് നിയന്ത്രണ നിയമം 21 വയസ്സിന് താഴെയുള്ളവരെ ഫെഡറൽ ലൈസൻസുള്ള ഒരു ഡീലറിൽ നിന്ന് കൈത്തോക്ക് വാങ്ങുന്നതിൽ നിന്ന് വിലക്കുന്നു.
1984 ജൂലൈ മുതൽ, ഒരു ഏകീകൃത മാനദണ്ഡം സൃഷ്ടിക്കാൻ എല്ലാ സംസ്ഥാനങ്ങളും നിയമപരമായി മദ്യം വാങ്ങുന്നതിനും കുടിക്കുന്നതിനും അല്ലെങ്കിൽ പരസ്യമായി മദ്യം കൈവശം വയ്ക്കുന്നതിനും ഉള്ള പ്രായം 21 ആയി ഉയർത്തി. മാതാപിതാക്കളുടെ മേൽനോട്ടത്തിലുള്ള സ്വകാര്യ വസതികളിൽ ഉള്ള ഉപയോഗം മാത്രം ഒഴിവാക്കപ്പെട്ടു. യുവ ഡ്രൈവർമാർക്കിടയിൽ മദ്യപിച്ച് വാഹനമോടിച്ച് മരിക്കുന്നവരുടെ എണ്ണം കുറയ്ക്കുന്നതിനാണ് ഇത് ചെയ്തത്. ഇത് അനുസരിക്കില്ലെന്ന് തീരുമാനിക്കുന്ന സംസ്ഥാനങ്ങൾക്ക് ഹൈവേ ഫണ്ടിംഗിന്റെ 10% വരെ നഷ്ടപ്പെടാം.
യുഎസിൽ 2009 ലെ ക്രെഡിറ്റ് കാർഡ് നിയമം 18 നും 20 നും ഇടയിൽ പ്രായമുള്ള യുവാക്കൾക്ക് ക്രെഡിറ്റ് കാർഡ് ലഭിക്കുന്നതിന് കർശനമായ സുരക്ഷ ഏർപ്പെടുത്തി. 21 വയസ്സിന് താഴെയുള്ള ചെറുപ്പക്കാർക്ക് ഒന്നുകിൽ 21 വയസോ അതിൽ കൂടുതലോ പ്രായമുള്ള ഒരു സഹ-സൈനർ ഉണ്ടായിരിക്കണം അല്ലെങ്കിൽ അവരുടെ ക്രെഡിറ്റ് കാർഡ് ബാലൻസ് തിരിച്ചടയ്ക്കാൻ കഴിയുമെന്നതിന്റെ തെളിവ് (സാധാരണയായി ഒരു വരുമാന സ്രോതസ്സ്) കാണിക്കണം. ആ ആവശ്യകത നിറവേറ്റുന്നില്ലെങ്കിൽ, സ്വന്തമായി ഒരു ക്രെഡിറ്റ് കാർഡിന് അംഗീകാരം ലഭിക്കുന്നതിന് ഒരാൾ 21 വയസ്സ് ആകുന്നത് വരെ കാത്തിരിക്കണം.
2010-ലെ അഫോർഡബിൾ കെയർ നിയമം 26 വയസ്സ് വരെ ചെറുപ്പക്കാർക്ക് മാതാപിതാക്കളുടെ ആരോഗ്യ ഇൻഷുറൻസ് പ്ലാനിൽ തുടരാനുള്ള അവകാശം നല്കുന്നു.
ഡിസംബർ 2019 പ്രകാരം, ഫെഡറൽ ഗവൺമെന്റ് പുകയിലയും വാപ്പിംഗ് ഉൽപ്പന്നങ്ങളും വാങ്ങുന്നതിനുള്ള നിയമപരമായ പ്രായം 18 ൽ നിന്ന് 21 ആയി ഉയർത്തി.. മരിജുവാന നിയമവിധേയമാക്കിയിട്ടുള്ള സംസ്ഥാനങ്ങളിൽ, ഇത് ഉപയോഗിക്കാനുള്ള പ്രായം 21 ആണ്, എന്നിരുന്നാലും പ്രായം കുറഞ്ഞവർക്ക് ഒരു ഡോക്ടറുടെ നിർദ്ദേശ പ്രകരാം ചികിത്സാ ആവശ്യത്തിന് മരിജുവാന ലഭിക്കും..
ചൂതാട്ടത്തിനുള്ള പ്രായവും സംസ്ഥാനത്തെ ആശ്രയിച്ച് 18 മുതൽ 21 വരെ വ്യത്യാസപ്പെടുന്നു, കൂടാതെ പല വാടക കാർ കമ്പനികളും 21 വയസ്സിന് താഴെയുള്ളവർക്ക് കാറുകൾ വാടകയ്‌ക്കെടുക്കുന്നില്ല, കൂടാതെ 25 വയസ്സിന് താഴെയുള്ള ഡ്രൈവർമാർക്ക് സർചാർജുകളും ഉണ്ട് (ഇത് ക്രോഡീകരിച്ചിട്ടില്ലെങ്കിലും കമ്പനി നയമാണ്).
കാനഡയിലെ ക്യൂബെക്കിൽ, 2020-ൽ ക്യൂബെക്ക് നിയമസഭ ഒരാൾക്ക് ചികിത്സക്കല്ലാതെ മരിജുവാന വാങ്ങാനുള്ള പ്രായം 18-ൽ നിന്ന് 21 ആയി ഉയർത്തി. 21 വയസ്സിന് താഴെയുള്ളവരുടെ മസ്തിഷ്ക വളർച്ചയ്ക്ക് മരിജുവാന ഉണ്ടാക്കുന്ന അപകടസാധ്യതയാണ് ക്യൂബെക്ക് ഗവൺമെന്റ് പ്രായ വർദ്ധനയെ ന്യായീകരിക്കുന്നത്.
ജർമ്മനിയിൽ, 21 വയസ്സിന് താഴെയുള്ള പ്രതികൾക്ക് ജുവനൈൽ നിയമപ്രകാരം കോടതികൾ ശിക്ഷ വിധിക്കുന്നു, ഇത് അവരെ സമൂഹത്തിലേക്ക് പുനഃക്രമീകരിക്കാനും കുറ്റകൃത്യത്തിനും കുറ്റവാളിക്കും അനുയോജ്യമായ ശിക്ഷകൾ നൽകാനും സഹായിക്കുന്നു.
2021 മെയ് മാസത്തിൽ, ടെക്സാസ് സംസ്ഥാനം ഒരാൾക്ക് ഒരു നഗ്ന നർത്തകിയാകാനും ജോലി ചെയ്യാനും ലൈംഗികാഭിമുഖ്യമുള്ള ബിസിനസ്സുകളെ സംരക്ഷിക്കാനുമുള്ള പ്രായം 18-ൽ നിന്ന് 21 ലേക്ക് ഉയർത്തി.
യുകെയിൽ, 2030-ഓടെ "പുകവലി രഹിത" യുകെയിലെത്താൻ കൗമാരക്കാരുടെയും യുവാക്കളുടെയും ഉപയോഗം നിയന്ത്രിക്കാനുള്ള ശ്രമത്തിന്റെ ഭാഗമായി ഒരാൾക്ക് പുകയില വാങ്ങാവുന്ന പ്രായം 18 -ൽ നിന്ന് 21 ആയി ഉയർത്താൻ നിരവധി നിർദ്ദേശങ്ങൾ വന്നിട്ടുണ്ട്.
മിക്ക അമേരിക്കൻ നഗരങ്ങളിലും പ്രാദേശിക തെരഞ്ഞെടുപ്പുകളിൽ വോട്ട് ചെയ്യാനുള്ള വോട്ടിംഗ് പ്രായം 18 ആണ്. എന്നാൽ രാജ്യവ്യാപകമായി അഞ്ച് പ്രദേശങ്ങളിൽ (അതിൽ നാലെണ്ണം മേരിലാൻഡിലാണ്) 16 ഉം 17 ഉം വയസ്സുള്ളവർക്ക് വോട്ട് ചെയ്യാൻ അർഹതയുണ്ട്. ടകോമ പാർക്ക്, റിവർഡേൽ, ഗ്രീൻബെൽറ്റ്, ഹയാറ്റ്‌സ്‌വില്ലെ എന്നിവയാണ് ഈ നഗരങ്ങൾ.
മതം
1983-ലെ കാനൻ നിയമസംഹിത, "പതിനാറാം വയസ്സ് പൂർത്തിയാകുന്നതിന് മുമ്പുള്ള ഒരു പുരുഷനും അതുപോലെ പതിനാലാം വയസ്സ് തികയുന്നതിന് മുമ്പുള്ള ഒരു സ്ത്രീക്കും സാധുവായ വിവാഹത്തിൽ പ്രവേശിക്കാൻ കഴിയില്ല" എന്ന് പറയുന്നു. നീൽ പോസ്റ്റ്‌മാൻ എഴുതിയ ദി ഡിസപ്പിയറൻസ് ഓഫ് ചൈൽഡ്ഹുഡ് അനുസരിച്ച്, മധ്യകാലഘട്ടത്തിലെ ക്രിസ്ത്യൻ ചർച്ച് ഉത്തരവാദിത്തത്തിന്റെ പ്രായം 7 വയസ്സായി കണക്കാക്കുന്നു, ഇതനുസരിച്ച് പ്രായപൂർത്തിയായ ഒരാളെ വിചാരണ ചെയ്യാനും വധശിക്ഷയ്ക്ക് വിധേയമാക്കാനും കഴിയും. പ്രായപൂർത്തിയായവർ ആയിരിക്കുക എന്നതിന്റെ അർത്ഥത്തെക്കുറിച്ച് ചില മതങ്ങൾക്ക് അവരുടെ മാർഗ്ഗനിർദ്ദേശങ്ങൾ ഉണ്ടെങ്കിലും, പൊതുവായി പറഞ്ഞാൽ, വ്യക്തികൾ കൗമാരപ്രായത്തിൽ നിന്ന് പ്രായപൂർത്തിയിലേക്ക് മാറുന്നതിനനുസരിച്ച് മതതത്വത്തെ സംബന്ധിച്ച് സംഭവിക്കുന്ന പ്രവണതകളുണ്ട്. ഒരാളുടെ ജീവിതത്തിൽ മതത്തിന്റെ പങ്ക് കൗമാരത്തിലെ വളർച്ചയെ സ്വാധീനിക്കും. ആളുകൾ വീടുവിട്ടിറങ്ങുകയും സ്വന്തമായി ജീവിക്കുകയും ചെയ്യുന്നതോടെ മതവിശ്വാസത്തിന്റെ തോത് കുറയുന്നതായി കാണിക്കുന്ന ചില പഠനങ്ങൾ നാഷണൽ ലൈബ്രറി ഓഫ് മെഡിസിൻ (NCBI) എടുത്തുകാണിക്കുന്നു. പലപ്പോഴും ആളുകൾ സ്വന്തമായി ജീവിക്കുമ്പോൾ, അവർ അവരുടെ ജീവിത ലക്ഷ്യങ്ങൾ മാറ്റുന്നു. NCBI-യിൽ നിന്നുള്ള മറ്റ് പഠനങ്ങൾ കാണിക്കുന്നത് മുതിർന്നവർ വിവാഹിതരാകുകയും കുട്ടികളുണ്ടാകുകയും ചെയ്യുമ്പോൾ അവർ സ്ഥിരതാമസമാക്കുന്നു, അതോടൊപ്പം മതവിശ്വാസത്തിൽ വർദ്ധനവുണ്ടാകാൻ സാധ്യതയുണ്ട്. എല്ലാവരുടെയും മതബോധത്തിന്റെ നിലവാരം വ്യത്യസ്തമായ വേഗതയിൽ ആണ്, അതായത് മുതിർന്നവരുടെ വികാസവുമായി ബന്ധപ്പെട്ട മതവിശ്വാസം കാലത്തിന് അനുസരിച്ചും സംസ്കാരങ്ങളിലും വ്യത്യാസപ്പെട്ടിരിക്കുന്നു.
ഇതും കാണുക
• Adultism
• Overparenting
• Manhood
• Womanhood
കെ. നാരായണൻ
മലയാള സിനിമയിലെ ആദ്യക്കാല എഡിറ്ററും സംവിധായകനുമാണ് കെ നാരായണൻ. 1953 മുതൽ ഈ മലയാള സിനിമയിൽ രംഗത്തുള്ള അദ്ദേഹം 200ലധികം സിനിമകൾ എഡിറ്റ് ചെയ്തിട്ടുണ്ട്. രാഗം, നാത്തൂൻ എന്നീ ചലച്ചിത്രങ്ങളുടെ കലാസംവിധായകനുമായിരുന്നു.
കലാജീവിതം
1947ൽ ശങ്കറിന്റെ കീഴിൽ ചിത്രസംയോജനം പഠിക്കാൻ തുടങ്ങി. കന്നഡത്തിൽ സദാരമ ആണ് ആദ്യമായി സ്വതന്ത്രമായി ചിത്രസംയോജനം നിർവ്വഹിച്ചത്. 1953ൽ ആശാദീപമാണ് ആദ്യ മലയാള ചിത്രം. 1976(അനുഭവം),1980 (അങ്ങാടി,ഒരിക്കൽകൂടി),1981(തുഷാരം, അഹിംസ),1985,വർഷങ്ങ്ലിൽ മികച്ച ചിത്രസംയോജകനുള്ള കേരള സംസ്ഥന അവാർഡ് ലഭിച്ചിട്ടുണ്ട്.
ബാഹ്യകണ്ണികൾ
[https://www.imdb.com/name/nm0621266/?ref_=fn_al_nm_1 കെ. നാരായണൻ]
റെജീന വോൺ സീബോൾഡ്
ഒരു ജർമ്മൻ ഫിസിഷ്യനും പ്രസവചികിത്സകയുമായിരുന്നു, ഗീസ്മറിൽ ജനിച്ച റെജീന ജോസഫ വോൺ സീബോൾഡ്, നീ ഹെന്നിംഗ് (14 ഡിസംബർ 1771 - 28 ഫെബ്രുവരി 1849). യൂണിവേഴ്സിറ്റി ബിരുദം നേടിയ ജർമ്മനിയിലെ ആദ്യ വനിതയായിരുന്നു അവർ.
അവരെ ഡാംസ്റ്റാഡിൽ അടക്കം ചെയ്തു.
ആദ്യകാലജീവിതം
സ്വന്തമായി കുട്ടികളില്ലാത്ത ഹെയ്‌ലിജൻസ്റ്റാഡിലെ സിറ്റി കൗൺസിലറായ അമ്മാവൻ റെജിയേറുങ്‌സ്‌റാത്ത് ലോറൻസ് ഹെന്നിംഗാണ് സീബോൾഡിനെ വളർത്തിയത്. മരിച്ചപ്പോൾ അദ്ദേഹം തന്റെ എല്ലാം അവർക്ക് നല്കി, തന്റെ സുഹൃത്ത് ജോർജ്ജ് ഹെയ്‌ലൻഡ് അവളുടെ രക്ഷാധികാരിയായിരിക്കുമെന്ന് വാഗ്ദാനം ചെയ്തു. റെജീന ജോസഫയ്ക്ക് 15 വയസ്സും ഹെയ്‌ലൻഡ്നു 25 വയസ്സും ഉണ്ടായിരുന്നിട്ടും അവർ ഹെയ്‌ലൻഡിനെ വിവാഹം കഴിച്ചു. ആറ് വർഷത്തിനിടയിൽ അവർക്ക് നാല് കുട്ടികളുണ്ടായി, 1793-ൽ ജോസഫക്ക് 21 വയസ്സുള്ളപ്പോൾ ജോർജ്ജ് മരിച്ചു.
അസുഖം മൂർച്ഛിച്ചപ്പോൾ റെജീന ജോസഫയെ ഡോ. ഡാമിയൻ സീബോൾഡിന്റെ സംരക്ഷണയിലാക്കി. വിദ്യാർത്ഥിയായിരിക്കുമ്പോൾ റെജീന താമസിച്ചിരുന്ന വീട്ടിൽ പ്രൊഫസർ റിച്ചറിന്റെ സഹായിയായി ജോലി ചെയ്യുകയായിരുന്നു അദ്ദേഹം. ഡാമിയനും അദ്ദേഹത്തിന്റെ പിതാവ് കാൾ കാസ്പർ വോൺ സീബോൾഡും വുർസ്ബർഗിലെ ഒരു സാമ്രാജ്യത്വ കുലീന കുടുംബത്തിന്റെ ഭാഗമായിരുന്നു. റെജീന ജോസഫ 1795-ൽ ഡാമിയനെ വിവാഹം കഴിച്ചു, ദമ്പതികൾ ആദ്യം വേംസിലും പിന്നീട് ഡാമിയൻ പ്രസവചികിത്സ പരിശീലിച്ച ഡാർംസ്റ്റാഡിലും താമസിച്ചു. ഡാമിയൻ മാനസികരോഗത്തിന്റെ ലക്ഷണങ്ങൾ കാണിക്കുന്നതിന് മുമ്പ് ദമ്പതികൾക്ക് മൂന്ന് കുട്ടികൾ കൂടി ഉണ്ടായി. ഒടുവിൽ, അദ്ദേഹം പരിശീലിക്കാൻ കഴിയാത്തവിധം രോഗിയായി മാറി.
കരിയർ
പ്രസവചികിത്സ ഒരു പുരുഷ തൊഴിലായിരുന്ന കാലത്ത്, റെജീന ജോസഫ പ്രസവചികിത്സയിൽ ഒരു തൊഴിൽ തുടരാൻ ആഗ്രഹിച്ചു. അവർ തന്റെ ഭർത്താവിനെ പരിശീലനത്തിൽ സഹായിച്ചു. പിന്നീട് അമ്മായിയപ്പന്റെയും അമ്മാവന്റെയും സ്വാധീനത്തോടും സഹായത്തോടും കൂടി വുർസ്ബർഗ് സർവകലാശാലയിൽ ഗൈനക്കോളജിയിൽ ബിരുദ കോഴ്‌സുകളിൽ പങ്കെടുക്കാൻ തുടങ്ങി. അക്കാലത്ത് തിരശ്ശീലയ്ക്ക് പിന്നിൽ നിന്ന് പ്രഭാഷണങ്ങൾ കേൾക്കാൻ മാത്രമേ അവർക്ക് അനുവാദമുണ്ടായിരുന്നുള്ളൂവെങ്കിലും, റെജീന ജോസഫ വുർസ്ബർഗ് സർവകലാശാലയിൽ ആവശ്യമായ ഗൈനക്കോളജി കോഴ്സുകൾ പൂർത്തിയാക്കി. ഭർത്താവിനൊപ്പം, അവർ പ്രായോഗിക പ്രസവചികിത്സ പരിശീലനവും പൂർത്തിയാക്കി. ഹെസ്സെ-ഡാർംസ്റ്റാഡിലെ ഗ്രാൻഡ് ഡ്യൂക്ക് ലുഡ്‌വിഗ് നാലാമനോട് അവസാന പരീക്ഷ എഴുതാൻ അനുവദിക്കണമെന്ന് അവർ അപേക്ഷിച്ചു. അനുവാദത്തോടെ, 4 മണിക്കൂർ പരീക്ഷയിൽ അവർ മികച്ച പ്രകടനം നടത്തി. 1807 നവംബർ 28-ന് റെജീന ജോസഫയ്ക്ക് പ്രസവചികിത്സ ഡോക്ടറായും മിഡ്‌വൈഫ് ആയും പ്രവർത്തിക്കാനുള്ള സർക്കാർ ലൈസൻസ് ലഭിച്ചു. 1815-ൽ ഫെർഡിനാൻഡ് വോൺ റിറ്റ്‌ജെൻ അവർക്ക് ഗീസൻ സർവകലാശാലയിൽ നിന്ന് ഒബ്‌സ്റ്റെട്രിക്‌സിൽ ഹോണററി ഡോക്ടറേറ്റ് നൽകി ആദരിച്ചു. യൂണിവേഴ്സിറ്റി ബിരുദം നേടിയ ജർമ്മനിയിലെ ആദ്യ വനിതയായിരുന്നു അവർ.
1817 -ൽ ഗീസെൻ സർവകലാശാലയിൽ നിന്ന് പ്രസവചികിത്സയിൽ ബിരുദം നേടിയ മകൾ ഷാർലറ്റ് ഹൈഡൻറിച്ച് വോൺ സീബോൾഡിന്റെ സഹായത്തോടെ സീബോൾഡ് ഒരു മെഡിക്കൽ ക്ലിനിക്ക് കൈകാര്യം ചെയ്തു. 1819-ൽ, പിൽക്കാലത്ത് വിക്ടോറിയ രാജ്ഞി എന്നറിയപ്പെട്ട ഇംഗ്ലണ്ടിലെ അലക്‌സാൻഡ്രിൻ വിക്ടോറിയ എന്ന കുഞ്ഞിന്റെ പ്രസവത്തിൽ ഷാർലറ്റ് സഹായിച്ചു.
അംഗീകാരങ്ങൾ
ശുക്രനിലെ ഒരു ഗർത്തത്തിന് റെജീന ജോസഫ വോൺ സീബോൾഡിന്റെ പേരാണ് നൽകിയിരിക്കുന്നത്.
അവലംബം
വർഗ്ഗം:1849-ൽ മരിച്ചവർ വർഗ്ഗം:1771-ൽ ജനിച്ചവർ
പീച്ചി-വാഴാനി വന്യജീവി സംരക്ഷണ കേന്ദ്രം
കേരളത്തിലെ തൃശ്ശൂർ ജില്ലയിലെ ഒരു വന്യജീവി സങ്കേതമാണ് പീച്ചി-വാഴാനി വന്യജീവി സംരക്ഷണ കേന്ദ്രം.
കേരളത്തിലെ ഏറ്റവും പഴക്കമുള്ള രണ്ടാമത്തെ വന്യജീവി സങ്കേതമാണ് പീച്ചിവാഴാനി.
അവലംബം
വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ വർഗ്ഗം:പീച്ചി വർഗ്ഗം:കേരളത്തിലെ സംരക്ഷിതപ്രദേശങ്ങൾ
കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ പുരസ്കാരങ്ങൾ 2020
കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ 2020ലെ ബാലസാഹിത്യ പുരസ്കാരങ്ങൾ 2021 ജനുവരി 04 ന് പ്രഖ്യാപിച്ചു. 2017-’19 വർഷങ്ങളിൽ ആദ്യപതിപ്പായി പ്രസിദ്ധീകരിച്ച ബാലസാഹിത്യ പുസ്തകങ്ങളാണ് പുരസ്‌കാരത്തിനായി പരിഗണിച്ചത്. 60,001 രൂപയും ഫലകവും പ്രശസ്തിപത്രവും ചേരുന്നതാണ് പാലാ കെ.എം. മാത്യു പുരസ്കാരം. 20,000 രൂപയും ഫലകവും പ്രശസ്തിപത്രവും അടങ്ങുന്നതാണ് മറ്റു വിഭാഗങ്ങളിലെ പുരസ്‌കാരം.
അവലംബം
വർഗ്ഗം:കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട്
മാക്രോബ്രാക്കിയം മധുസൂദനി
കേരളത്തിൽ നിന്നും പുതിയതായി കണ്ടെത്തിയ ഒരിനം കൊഞ്ചാണ് മാക്രോബ്രാക്കിയം മധുസൂദനി. ഇതിനെ ഇത്തിക്കരയാറ്റിൽ നിന്നും വാമനപുരം ആറ്റിൽ നിന്നും കണ്ടെത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കൊഞ്ചുകൾ വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ
മെറ്റിസ്
വ്യാഴത്തിന്റെ ഏറ്റവും അടുത്തുള്ള ഉപഗ്രഹം ആണ് മെറ്റിസ് (Μήτις; Metis) അഥവാ വ്യാഴം XVI. 1979ൽ വൊയേജർ സ്പെസ്ക്രാഫ്റ്റ് ആണ് ഈ ഉപഗ്രഹം ആദ്യമായി കണ്ടെത്തിയത്. ഉപഗ്രഹത്തിന് പിന്നീട് യവനദേവനായ സീയൂസിന്റെ ആദ്യഭാര്യയായ മെറ്റിസിന്റെ പേര് നൽകുകയായിരുന്നു. പിന്നീട് 1996ന്റെ തുടക്കത്തിലും 2003 സെപ്റ്റംബറിലും ഗലീലിയോ സ്പേസ്ക്രാഫ്റ്റ് ഉപഗ്രഹത്തിന്റെ പ്രതലത്തിന്റെ ചിത്രങ്ങളെടുത്തു.